Najveći godišnji horoskop za 2013. godinu: ŠKORPIJA | Astro sajt\nHome Godisnji horoskop za 2013 Horoskop 2013 Najveći godišnji horoskop za 2013. godinu: ŠKORPIJA\nNajveći godišnji horoskop za 2013. godinu: ŠKORPIJA\nŠkorpije imaju godinu kada će mnogo toga što nisu stigle prethodnih godina da naplate i realizuju u ovoj 2013. Svakako da će se osećati sigurnijim i „moćnijim“ od ulaska Jupitera u znak Raka od kraja juna, kada će im intuicija pomoći da prepoznaju priroritete i prave ljude sa kojima treba da nastave poslovnu saradnju.\nIako Saturn drage Škorpije prolazi vašim znakom od oktobra prošle godine to nije razlog za tugu. On će vas učiti da budete jače, otpornije, zavodljivije i odgovornije. Škorpije će u Novu godinu ući sa sjajnom energijom i komunikacijom, biće veoma vredne, zato se malo odmarajte, a više radite, jer period do 11. januara, kao i period od 17. januara - 2. februara može doneti puno dešavanja. Početkom godine očekuju vas dobre vesti vezane za novac, a druga polovina januara je idealna da se u domu naprave neke lepe svečanosti i da se kupi nešto vredno. Škorpije koje se bave privatnim poslovanjem mogu imati izuzetno dobre ideje kako da dođu do novca, pa iskoristite taj period.!\nFebruar je pun inovacija, i mislim da će vam tehničke spravice mnogo pomagati da posao završite lakše, ali da spojite lepo i korisno (neki lep kraći poslovni odmor). Škorpije u Novu 2013. ulaze sa puno elana, energije, dosta okrenute materijalnoj sigurnosti i biće u mogućnosti da tokom januara i februara dođu do zanimljivih novih kontakta kroz posao, da čuju neke povoljne vesti, uđu u poslovni ortakluk, započnu nešto novo ili prosto da nastave sa puno elana sa svojim poslom. Posebno će poslovno biti inspirativne i sklone da dobro prenose znanje, ali moraju dosta da rade na svojoj mentalnoj energiji, da budu vrlo snalažljive u poslovnim aktivnostima u periodu od 3. do 13. februara, kao i u periodu od 22. do 27. februara, kada su moguće nepredviđene poslovne obaveze, ali koje ćete završiti sa lakoćom i bolje nego što ste očekivali.\nStudenti rođeni u ovom znaku takođe ulaze u jako ozbiljan i odgovoran period, i bilo bi dobro iskoristiti period od 11. do 27. januara i period od 3. do 12. februara, kao i period od 25. do 27. februara. Iako je mart mesec više mesec kada Škorpije treba da čuvaju energiju i rešavaju neke stvari koje ne vole, ipak period od 15. do 20. marta može doneti završavanje nekih sitnijih poslovea, kao i period od 29. marta, kada bi većina Škorpija koje su vezane za državne ustanove, umetnost i privatno poslovanje imale pred sobom vrlo važne odluke i period pokretanja novih projekata. To je i period kada će Škorpije voleti da rizikuju, kada će raditi više nego obično, ali kada mogu imati konkretnije ciljeve i veće ambicije (period od 29. marta - 3. aprila i period od 7. do 15. aprila). Budući da je Škorpija poznata kao prodoran i energičan znak posebno ta poslovna energija može dolaziti do izražaja baš u aprilu mesecu, kada slobodno treba preuzimati i teže poslove (posebno vezano za drugu polovinu aprila meseca).\nPrvih pet dana maja mogu biti vrlo značajni po mudrim i taktičnim odlukama, ali mogu doneti vrlo bitne poslovne dogovore i sastanke, a iako će biti Pomračenje 9. maja. Škorpije to mogu osetiti kao i svaki normalan dan, još energičnije, oštrije, upornije i sa aspektima podrške na poslu, a u periodu od 7. do 14. maja stoji im izuzetna mogućnost dolaska do uspeha. Ne treba zaboraviti da prva polovina maja nosi i sjajno strpljenje i da će Škorpije znati da procene kada je vreme za neke veće poslovne akcije.\nZa Škorpije koje ne rade, preporuka da pokrenu to pitanje od kraja marta, tokom celog aprila i prve polovine maja, jer to može biti vrlo pozitivan period za nalaženje posla gde bi mogle da se zadrže malo duže. Kroz poslovne odnose Škorpije nisu uvek dobro došle, jer je to znak koji je direktan, pomalo provokativan i voli da radi stvari po svome. Posebno u slučaju pripadnika koji rade u većim kolektivima savet da pripaze na komunikaciju sa kolegama kroz period od 12. do 15. maja i period od 20. do 26. maja, koji iako može doneti smisao za dolaskom do novca i mogućnost da Škorpijama novac dolazi na nekoliko strana, ipak savetuje da se strpljivije procene sve planirane buduće troškove (to recimo nije uopšte dobro vreme za kupovinu auta, uplatu letovanja, kupovinu knjiga ili pravljenje nekih većih svečanosti u kući). Poslednji dani maja 2013. će posebno nositi upornost, visoke ambicije i sjajne prilike za Škorpije i materijalno i profesionalno, posebno u periodu od 29. maja - 2. juna koji ne treba propustiti.\nUlaskom u juni Škorpije će biti vrlo zauzete, ali opet nešto sentimentalnije i sklone da se nađu drugima u nevolji. Ovo je period kada će biti jako puno posla i kada će biti puno lepih prilika preko posla, s tim da je savet zvezda da se pravi balans između posla i porodice i da se u tom periodu izbegavaju veći fizički poslovi, jer može dolaziti do iscrpljenosti. Škorpije u tom periodu treba da koriste pomoć drugih i traženja protivusluga, jer će tako olakšati mnoge svakodnevne i poslovne obaveze. Druga polovina juna za mnoge je preporučljiva za odmor sa porodicom, a za ostale smanjenje posla i preporuku da se malo odmorite bar do 6. jula, kada ponovo treba ući u isti poslovni ritam, koji će sigurna sam biti vrlo brz i interesantan.\nŠkorpije koje planiraju život, duži boravak ili traže posao van zemlje mogle bi računati na jako dobre aspekte od 1. do 11. jula. Škorpije će inače biti vrlo intuitivne u julu i to treba da koriste. To može biti značajan period posebno za Škorpije koje se bave uslužnim zanimanjima, uvoz, izvozom, pedagogijom i medicinom. Sjajna koncentracija u radu i dobar poslovni osećaj Škorpije bi mogle osetiti i privatno i poslovno u periodu od 30. jula - 16. avgusta, s tim da je napomena da Škorpije koje rade za druge malo obrate pažnju na odnose sa šefovima, jer to može biti period nesporazuma koji bi mogao posebno da se oseća kroz period od 27. jula - 5. avgusta i od 14. do 18. avgusta. Savet tih dana je da inače budu manje samopopustljive i da izbegavaju da od malog problema prave veći, jer se sve može rešiti diplomatski.\nŠkorpije koje se bave porodičnim poslovima ili očekuju neki vid podrške kroz posao preko bliskih osoba mogle bi očekivati veću promenu posebno u periodu od 1. do 12. jula i od 27. jula - 15. avgusta. Kraj avgusta i početak septembra je drugi period koji je mnogim Škorpijama preporučljiv za odmor i to što bliže, samo da je more, da se ne putuje nešto mnogo dugo. Bitni sastanci, dobar period za grupne aktivnosti, poslove sa javnošću i sl. od 4. do 17. septembra. I za studente u ovom znaku taj period je jako važan, jer se može nazvati period odricanja, ali pobede.\nSa ulaskom Venere u znak Škorpiona nastaje period transformacije, ali period kada će Škorpije tek imati šta profesionalno da pokažu. To jeste period izazova, dramatičnog izražavanja, strastvene ljubavi prema poslu, ali period kada će Škorpije u odnosu na druge gledati mnogo unapred (zato je i period od 12. do 23. septembra i od 25. septembra - 2. oktobra jako važan, čak za završavanje nekih poslova koji nisu uspeli da se realizuju do kraja). Interesatno deluje i period od 10. oktobra - 8. novembra, kao i period od 23. novembra - 1. decembra koji će doneti da Škorpije mnogo rade, završavaju neke poslove i imaju kontakta sa ljudima sa kojima nisu u prošlosti imale dobru saradnju, ali se sada napravio momenat za bolje projekte, kao i period kada će Škorpije mentalno biti vrlo jake, ubedljive i prelaziti sve prepreke. Iako po raspoloženju taj period nosi privatne oscilacije, biće im naklonjen profesionalno. Posebno Škorpije koje se bave javnim zanimanjima ili su na visokim položajima mogle bi računati na veću popularnost, ali ovo je i period kada mogu videti na koga pouzdanije mogu da se oslone od 12. do 31. decembra.\nKraj godine može doneti naplatu nekog novca, koji nisu uspevale jako dugo (ili da dobiju sudski proces koji je stajao godinama). Posebno u periodu od 30. septembra - 5. decembra. Škorpije mogu doći do sjajnih otkrića, mogu biti izuzetno pronicljive, tajanstvene, pouzdane u radu, ali posebno dobre u istraživačkim poslovima ili poslovima koji traže neki rizik. Škorpije imaju godinu kada će mnogo toga što nisu stigle prethodnih godina da naplate i realizuju u ovoj 2013. Svakako da će se osećati sigurnijim i „moćnijim“ od ulaska Jupitera u znak Raka od kraja juna, kada će im intuicija pomoći da prepoznaju priroritete i prave ljude sa kojima treba da nastave poslovnu saradnju. Posebno je važno reći da Škorpije koje su ostale bez posla iz nekih nerazjašnjenih razloga, imaju mogućnost da se vrate na isto radno mesto, kao da se ništa nije ni desilo. Škorpije treba da se spreme, jer je pred njima godina u kojoj će dobro spojiti iskustvo, znanje i umeće.\nVećina Škorpija ulazi u Novu 2013. sa nekom malom prazninom i osećajem da su na početku. Ipak nije sve tako crno, jer uticaj Venere u prvim znacima januara nosi da se treba okrenuti uživanju, slobodi, avanturama i da treba zanemariti i predrasude i uticaj sredine. Ovo je period kada Škorpije neočekivano mogu upoznati nekog novog, ali sve može biti na vrlo slučajan način, takoreći greškom. Ne tako loš period posebno za slobodne Škorpije pokreće se od 7. do 17. januara, kao i u periodu od 23. do 28. januara. Ne treba propustiti nijedan trenutak da se u januaru da pauza za sebe i rad na sebi, a mnogi mogu imati prijatna iznenađenja preko telefonske, internet komunikacije.\nŽenske slobodne Škorpije mogu imati mogućnost javljanja ili kontakta sa starim prijateljima iz škole i neko prijateljstvo može preći i u nešto više. Parola treba da bude „ne očekivati ništa, ustvari očekivati nemoguće“, samo je bitno izbegavati osobine isključivosti i principijalnosti koje štete vama samima. Januar nosi, posebno Škorpijama koje su u nekom komplikovanijem statusu, da se mogu boriti same sa sobom, da im može nedostajati partner, ali da će ostati tvrodglave da ne popuste. Neki lakši razgovor bi prijao svima, samo da se oslobode „stege“ posebno krajem januara.\nFebruar je mesec kada se Škorpije koje su u braku slobodno mogu baviti uređenjem prostora, češćim viđanjima sa bliskim članovima porodice i kada mogu uključiti neku kreativnu aktivnost. Za one slobodne, svakako potreba za većom nezavisnošću, ali mesec i kada može biti pogrešnih zaljubljivanja koja mogu brzo proći (od 5. do 10. februara i od 18. do 19. februara). Februar mesec nosi mešavinu jake strasti, svađa, nesporazuma, pa opet ljubavi, pa sam sigurna da pripadnicima koji su i u dugim vezama neće biti dosadno. Za ostale savet da ne slušaju sugestije makar i bliskih prijatelja, jer najbolje mogu osetiti šta dalje treba da preduzmu u odnosu na svoju situaciju.\nZa Škorpije koje planiraju neka javna predstavljanja svojih voljenih osoba posebno srećan period od 20. februara, koji je inače period sreće i blagostanja. Škorpije u februaru treba posebno da prihvataju pozive prijatelja na zabave, putovanja, jer je to period kada mogu upoznati interesatne nove osobe. Ulazak Venere u Ribama izuzetno može pojačati emocije, doneti im vrlo platonske, jake emotivne odnose, za većinu i mogućnost zabranjenih veza i emotivne misterije, ali sa mešavinom vrlo jakih emocija. Škorpija je znak koji zna često da iskomplikuje stvari i što je situacija teža, to je njoj bolje, pa se većina pripadnika tako može ponašati u ovom periodu. Ipak za one blaže, vreme ljubavi, romantike. Savet - da se kreću blizu vode, mirnih mesta, svetih mesta, jer će tu doživeti nešto dobro (dobar period od 8. do 20. marta).\nKraj marta i početak aprila Škorpijama nosi i bolju energiju, kao da izlaze iz anonimnosti i mogu biti više izložene javnosti, ali za mnoge pripadnike i ljubav na prvi pogled. Celo proleće može posebno Škorpijama sa komplikovanim odnosima doneti stalne oscilacije, nemir, ljubav, strast i sve tako u krug. Savet zvezda je da bi bilo dobro doći do neke prekretnice do početka maja, jer situacija može biti bolnija od početka jeseni do početka zime. Za Škorpije koje su u braku, period tenzija oko finansija, podele imovine, kupovina, roditelja mogao bi se pojaviti u periodu od 12. do 16. aprila, više u periodu od 27. aprila - 11. maja. Škorpije koje su u dužim emotivnim odnosima imaće jako pozitivan period marta, sredine aprila i početka maja kroz veće odluke, ali je to i sjajan period za planiranje potomstva, kao i period od 31. maja - 21. juna. Škorpije koje su dugo u braku posebno od početka proleća mogu biti naklonjene zdravlju svoje voljene osobe i sklone da razmišljaju o promeni prostora ili mesta.\nJuni za mnoge Škorpije može biti kontradiktoran, jer može biti sumnji u vernost voljene osobe, da vas je neko slagao ili niste sigurni u osećanja partnera, pokušajte da ne donosite nikakve odluke naglo, već da otvorenije porazgovarate sa voljenom osobom. Ipak stvari se dosta mogu promeniti, posebno za Škorpije prve dekade, sa ulaskom srećnog Jupitera u vodeni znak Raka kada će Škorpije želeti da menjaju svoj život, da budu više okrenute duhovnosti, kada mogu da se osećaju emotivno sigurnijim u sebi i kada će imati šansu da imaju bolje emotivne izbore. Za ostale dobro vreme za zajednički odmor sa voljenom osobom ili neki zanimljiv kraći put, večeru (period od 26. juna - 9. jula i od 16. do 22. jula). U slučaju da nisu uspevali da izađu iz loših emotivnih odnosa, savet je da je juli period „zadnjeg voza“, jer leto može ponuditi posebno srećne prilike. Od jeseni će Škorpije imati više puteva i za koji god da se odluče može biti bolji nego trenutni.\nZa kraj juna i početak avgusta savetuje se - za one u stabilnim odnosima, da manje budu džangrizavi, izbegavaju poređenja, analiziranja i da više rade na komunikaciji sa voljenom osobom, ali da izbegavaju spominjanje partnerove/kine porodice. Slobodnim Škorpijama u ovoj godini biće potreban neko bez priče o prošlosti, traumama, neko ko bi ih poredio sa bivšom osobom i neko ko je strpljiv i tolerantan. Jesen najavljuje da će Škorpije posebno biti u vrlo jakom karmičkom periodu kada će prepoznati emocije sa nekim koga su volele u nekoj od prethodnih reinkarnacija (period od 4. septembra - 12. oktobra). To je i period kada će vrlo mlade Škorpije prolaziti kroz period velike transformacija, ali skrivenih ljubavi.\nJesen ne nudi pesimizam, i ne treba da odmah odustajete, već traži da unesete malo vere i da čitate između redova .Za Škorpije koje su u stabilnim odnosima, period od 17. avgusta - 12. septmebra može doneti sreću preko profesionalne strane voljene osobe, ali planiranje nekih zajedničkih lepih stvari. To je vreme kada će mnogi saznati nešto što su dugo očekivali. Druga polovina oktobra za mnoge će više biti okrenuta poslu i u tom periodu Škorpije neće imati realnu sliku šta žele, dok je nešto bolji period otvoren od 7. do 12. novembra, od 21. novembra - 2. decembra i od 13. do 31. decembra (kraj godine posebno srećan za Škorpije koje su u dužim emotivnim odnosima, a za ostale period kada će mnoge Škorpije napokon staviti tačku i želeti jedan period samoće da se odmore od svega).\nZa slobodne Škorpije mogućnost da im se ponavljaju slične situacije od početka ove godine, ali period kada će imati želju za ozbiljnom vezom. Decembar je mesec u kojem će Škorpije posebno biti harizmatično tajanstvene, ali diplomatične, pa će sve odluke biti u njihovim rukama. Ovo je godina stalnih uspona i padova za ovaj znak, a mnogi će mučiti muku sa pogrešnim partnerima/kama. Biće tu prekida, pa obnavljanja i sve tako u krug da bi došli do kraja godine i potpuno digli ruke. Za slobodne i one koji su u braku, nešto pozitivniji aspekti, iako Škorpijama treba malo više vremena da se naviknu, prilagode novom partneru, samo prvi jak utisak na početku upoznavanja može nositi da se nešto može pokrenuti ka nečem baš dobrom.\nŠkorpije bi u Novu 2013. trebalo da uđu sa većim rezervama energije, povremenim melanholičnim raspoloženjem, međutim uglavnom dobro. Dobro je i pokrenuti novi režim ishrane ili promeniti navike, upisati nešto novo baš u januaru, jer će to doneti da se bolje osećaju. Međutim, period posebno od prve polovine februara, kao i u periodu od 22. do 27. februara i od 9. do 14. marta nosi apatičnost, sklonost prehladama, nesanice, unutrašnju nervozu, pa je to period u kojem bi bilo dobro pojačati organizam vitaminima i kretati se više.\nŠkorpijama će jako biti važne emocije u ovoj godini, harmonija i sklad u braku, vezi, pa ako to ne budu imale, mogle bi prolaziti kroz ličnu agresivnost, psihološku iscrpljenost, sklone opekotinama i nestrpljivim izjavama posebno tokom druge polovine marta. U tom periodu potrebno je naći način da izbacuju svoje nezadovoljstvo! Ipak sa ulaskom Marsa u znak Ovna imaće više fizičke energije, biće mnogo preduzimljivije pa se može reći da je to period jačine.\nProleće generalno nosi da emotivno nezadovoljstvo može doneti puno sitnih zdrastvenih problema, od pojačnog besa, problema sa kičmom, glavom. Posebno Škorpije koje se bave sportom trebalo bi da malo povedu računa o mogućim povredama ili težem prihvatanju poraza kroz period kraj marta, sredina aprila.\nPočetak leta može doneti sklonost sitnijim povredama i problemima sa disajnim organima kod mlađih članova ovog znaka, a prva polovina jula je manje preporučljiva za osobe koje se moraju operisati. U drugoj polovini godine, posebno u periodu od 27. jula do 5. decembra treba više obratiti pažnju na predeo stomaka, jer se Škorpije mogu suočavati sa čestim problemima u tom delu. Razlozi mogu biti razni, od dubokog preživljavanja svega što im se dešava emotivno do poslovnog pritiska.\nDecembar mesec je posebno mesec kada Škorpije treba da teže miru, dobrom raspoloženju, redovnim lekarskim pregledima i selekciji preparata koje koriste. To je mesec kada ih jako može pogoditi nepravda, nekorektnost ili netoleratno ponašanje, pa moraju prosto prihvatiti stvari kako dolaze i to shvatiti kao lekciju. Ipak, poznato je da je ovaj znak sjajan pacijent, ali takođe je poznato da sam sebe zna da uništi čuvenim mazohizmom. Zbog toga drage Škorpije volite sebe, imajte više nade i čuvajte psihu, probajte da se distancirate od svega što vam ne prija i da unosite promene. Škorpije posebno u ovoj godini treba više da obrate pažnju na zdrastveno osiguranje, kao i izbor lekara (jesen, proleće).


Нема правних препрека за идентификацију посмртних остатака | Јадовно 1941. – КУЛТУРА СЈЕЋАЊА\nNema pravnih prepreka za identifikaciju posmrtnih ostataka\nDirektor Republičkog centra za istraživanje rata, ratnih zločina i traženje nestalih lica Milorad Kojić izjavio je danas u Doboju da ne postoje pravne prepreke za identifikaciju neidentifikovanih posmrtnih ostataka u Republici Srpskoj.\nOn je rekao da nadležna okružna tužilaštva imaju ingerenciju da izdaju naredbu Zavodu sa sudsku medicinu da obavi indentifikaciju.\n“Održan je sastanak sa predstavnicima Ministarstva zdravlja i socijalne zaštite Srpske i očekuje se odgovor Zavoda sa sudsku medicinu o njihovoj tehničkoj osposobljenosti i finansijskim sredstvima da se otpočne sa identifikacijom, koja će već početkom naredne godine biti urađena na određenom broju uzoraka”, istakao je Kojić na zajedničkoj sjednici Predsjedništva i odbora porodica zarobljenih boraca i nestalih civila Republike Srpske.\nOn je naveo da je održan sastanak sa predstavnicima Međunarodne komisije za nestale oko ustupanja krvnih uzoraka Zavodu za sudsku medicinu na osnovu pojedinačnih zahtjeva porodica.\nOdgovarajući na novinarsko pitanje o manipulacijama pojedinačnim i masovnim srpskim grobnicama, Kojić je rekao da raspolaže određenim informacijama o izmiještanju, te da ona nisu mogla biti obavljena bez odobrenja zvaničnog bošnjačkog rukovodstva.\nPredsjednik Organizacije porodica zarobljenih i poginulih boraca i nestalih civila Republike Srpske Nedeljko Mitrović rekao je da će se na današnjem sastanku govoriti o tehnici provođenja organizacije identifikacije posmrtnih ostataka u tri spomen-kosturnice.\n“Kao rezultat dugogodišnje kampanje sa različitim međunarodnim i zajedničkim organima BiH, identifikacija posmrtnih ostataka će se prvi put raditi u Zavodu za sudsku medicinu u okviru Ministarstva zdravlja i socijalne zaštite Srpske, od instalacije laboratorije Međunarodne komisije za nestale”, istakao je Mitrović.\nOn je naveo da je riječ o 657 tijela u tri spomen-kosturnice koje su ekshumirane i nad tijelima je izvršena obdukcija prije početka rada Instituta za traženje nestalih lica u BiH.\nS obzirom da Međunarodna komisija za nestale u BiH ima monopol u identifikaciji po modelu DNK, Mitrović je upozorio na mogućnost ponovnog maltretiranja porodica.\n“Ponovo treba doći do porodica koje su već dale krvne uzorke i tražiti njihovu saglasnost na obrascu da oni pojedinačno zatraže karticu krvnog uzorka već datu Međunarodnoj komisiji za nestale ili ponovo tražiti krvni uzorak porodica”, ukazao je Mitrović.\nPredsjednik Republičkog odbora za traženje zarobljenih i poginulih boraca i nestalih civila Marko Grabovac nezadovoljan je radom Instituta za traženje nestalih lica u BiH, te Tužilaštva BiH.\nGrabovac kaže da je Tužilaštvo BiH najviše odgovorno zbog zastoja u procesuiranju ratnih zločina u BiH i traženju nestalih lica, kao i identifikaciji pronađenih osoba koje se već 10 godina nalaze u kosturnicama i neuslovnim objektima.


Gradiska.com - Od danas zakazivanje termina za upis prvačića\nponedeljak, 19 mart 2018 14:59\nOd danas zakazivanje termina za upis prvačića\nOd 19. marta ove godine u OŠ „Vasa Čubrilović“ u Gradišci počelo je zakazivanje termina za testiranje djece za upis u prvi razred.\nRoditelji termin trebaju da rezervišu do kraja marta, a testiranje prvačića počeće 2. aprila. “Upisuju se djeca rođena 2012. godine. Školo obveznici su djeca rođena do 31. avgusta međutim mogu se upisati djeca koja su rođena do kraja 2012. godine ukoliko komisija procijeni da su zreli za školu. Od 2. aprila počinje testiranje, roditelji trebaju ponijeti izvod iz matične knjige rođenih, potvrdu o sistematskom pregledu i potvrdu o mjestu prebivališta”kaže Mirjana Ćurčić, pedagog u OŠ „Vasa Čubrilović“.\nTestiranje prvačića se sastoji od razgovora sa pedagogom i psihologom na osnovu čega se procjenjuje psiho-fizička zrelost djeteta za polazak u školu. “Treba se djeci objasniti kada idu na testiranje da dođu bez straha da će ih pitati ono što oni već znaju” rekla je Mirjana Ćurčić, pedagog u OŠ „Vasa Čubrilović“.\n“Koje će biti odjeljenje, ko će ih učiti i koju će smjena pohađati prvačićima će biti poznato pred početak školske godine”, kaže pedagog Mirjana Čurčić. Dodaje da podaci Dječijeg dispanzera nakon završenog sistematskog pregleda pokazuju da će se OŠ “Vasa Čubrilović” upisati više od 100 prvaćića.\nViše iz kategorije: « Gradiški alas Barba o Savi\tPredstavljen projekat “Dušan Subotić, proto stradalnik” »


Naučnici prave „bezgrešni“ kvantni računar - 01.06.2022, Sputnik Srbija\nKvantni računari su po pravilu mnogo podložniji smetnjama i stoga će verovatno zahtevati mehanizme za ispravljanje grešaka, jer će se u suprotnom greške... 01.06.2022, Sputnik Srbija\nKao i svi uređaji, kvantni računari su skloni greškama. Međutim, dok se taj problem lako rešava sa običnim računarima korišćenjem redundancije, kvantne mašine nisu mogle da koriste takvu funkciju.Istraživački timovi sa Univerziteta u Insbruku, Univerziteta RVTH u Ahenu i Foršungscentrum Julih u Nemačkoj otkrili su način da zaštite računske operacije kvantnih računara od grešaka.U običnim računarima, redundantni podaci koji se koriste u operacijama pomažu u izbegavanju grešaka. Međutim, zbog razlika u prirodi, kvantni računari samo prave kopije podataka sa kojima rade.Istraživači su odlučili da distribuiraju logičke kvantne informacije u nekoliko kubita – analognih bitova za kvantne računare. Po prvi put u istoriji, istraživački timovi su primenili sistem koji pokreće operacije na dva logička kvantna bita umesto na jednom, čineći tako ove proračune otpornim na greške.Pošto osnovni zakoni kvantne mehanike zabranjuju kopiranje kvantnih informacija, redundantnost se može postići distribucijom logičkih kvantnih informacija u zapleteno stanje nekoliko fizičkih sistema, na primer više pojedinačnih atoma.Eksperiment je izveden na malom kvantnom računaru sa zamkom jona, koji je radio na samo 16 zarobljenih atoma, pri čemu je svaki kubit zauzimao sedam od njih. Međutim, istraživači veruju da se može primeniti na veće sisteme sa računarom koji je još uvek u stanju da uhvati greške koristeći sistem dva kvantna bita.Naravno, takvo rešenje je koštalo računarske snage, ali i tada kvantni računari lako nadmašuju obične u komplikovanim i precizno zahtevnim operacijama.Sledeći korak naučnika je da prenesu tehnologiju na veću mašinu i testiraju je u komplikovanijim proračunima, piše međunarodni Sputnjik.\nKvantni računari su po pravilu mnogo podložniji smetnjama i stoga će verovatno zahtevati mehanizme za ispravljanje grešaka, jer će se u suprotnom greške nekontrolisano širiti u sistemu i informacije će biti izgubljene. Naučnici su sada pronašli način da greške preduprede.\nKao i svi uređaji, kvantni računari su skloni greškama. Međutim, dok se taj problem lako rešava sa običnim računarima korišćenjem redundancije, kvantne mašine nisu mogle da koriste takvu funkciju.\nIstraživački timovi sa Univerziteta u Insbruku, Univerziteta RVTH u Ahenu i Foršungscentrum Julih u Nemačkoj otkrili su način da zaštite računske operacije kvantnih računara od grešaka.\nU običnim računarima, redundantni podaci koji se koriste u operacijama pomažu u izbegavanju grešaka. Međutim, zbog razlika u prirodi, kvantni računari samo prave kopije podataka sa kojima rade.\nIstraživači su odlučili da distribuiraju logičke kvantne informacije u nekoliko kubita – analognih bitova za kvantne računare. Po prvi put u istoriji, istraživački timovi su primenili sistem koji pokreće operacije na dva logička kvantna bita umesto na jednom, čineći tako ove proračune otpornim na greške.\nPošto osnovni zakoni kvantne mehanike zabranjuju kopiranje kvantnih informacija, redundantnost se može postići distribucijom logičkih kvantnih informacija u zapleteno stanje nekoliko fizičkih sistema, na primer više pojedinačnih atoma.\nEksperiment je izveden na malom kvantnom računaru sa zamkom jona, koji je radio na samo 16 zarobljenih atoma, pri čemu je svaki kubit zauzimao sedam od njih. Međutim, istraživači veruju da se može primeniti na veće sisteme sa računarom koji je još uvek u stanju da uhvati greške koristeći sistem dva kvantna bita.\nNaravno, takvo rešenje je koštalo računarske snage, ali i tada kvantni računari lako nadmašuju obične u komplikovanim i precizno zahtevnim operacijama.\n„Implementacija otporna na greške zahteva više operacija nego operacije koje nisu tolerantne. Napor i složenost se povećavaju, ali je rezultujući kvalitet bolji“, rekao je Tomas Monc, vođa istraživačkih timova.\nSledeći korak naučnika je da prenesu tehnologiju na veću mašinu i testiraju je u komplikovanijim proračunima, piše međunarodni Sputnjik.


Smanjenje ukupnog kriminala na teritoriji Beograda\nBeograd, 20. novembar 2020.\nMinistarstvo unutrašnjih poslova Vlade Republike Srbije saopštilo je da je danas održan kolegijum ministra unutrašnjih poslova sa rukovodiocima Policijske uprave za grad Beograd.\nMinistar unutrašnjih poslova Aleksandar Vulin poručio je tom prilikom da od novog rukovodstva beogradske policije očekuje još bolje rezultate u borbi protiv kriminala.\nOn je pohvalio dosadašnji rad te policijske uprave, imajući u vidu da je od početka godine zaplenjeno tri i po puta više droge u odnosu na isti period prošle godine, kao i da je veći procenat rasvetljavanja krivičnih dela.\nPrema njegovim rečima, poseban akcenat u radu policije, osim borbe protiv organizovanog kriminala, mora biti na iskorenjivanju uličnog kriminala, reketa, vršnjačkog nasilja.\nPolicija će se snažno boriti protiv nasilnika, droge u školskim dvorištima i svega onoga što uznemirava svakodnevni život običnog građanina, rekao je ministar.\nVulin je istakao da je i, pored dobrih statističkih pokazatelja, činjenica da se građani često osete nebezbedno, a policija je tu da pruži sve od sebe da se njihov osećaj promeni.\nOn je posebno naglasio da je veoma bitno da građani Srbije imaju puno poverenje u svoju policiju i da je ona uvek tu za njih.\nNa kolegijumu je konstatovano da je na teritoriji PU za grad Beograd u ovoj godini zabeleženo smanjenje ukupnog kriminala za 15,6 odsto u odnosu na isti period prethodne godine.\nTakođe, kako je navedeno, očuvano je stabilno stanje javnog reda uprkos činjenici da je tokom julskih protesta došlo do njegovog narušavanja.\nKolegijum, kojem je prisustvovao i direktor policije Vladimir Rebić, počeo je minutom ćutanja povodom smrti patrijarha srpskog Irineja, navodi se u saopštenju.


Hitna pomoć: Važan apel za sve građane Beča koji slikaju telefonima\nNaslovna VestiAustrijaHitna pomoć: Važan apel za sve građane Beča koji slikaju telefonima\n08. juna 2018 u 07:33\nUloga osobe koja vidi nesreću je da pozove Hitnu pomoć i ako je moguće ukaže prvu pomoć, a ne da fotografiše i snima nesreću. A kada profesionalci stignu, treba im osloboditi mesto za rad.\nPorastom broja pametnih telefona i znatiželjnika, koji snimajući i fotografirajući, ometaju rad Hitne medicinske službe u Beču, postala je sve aktualnija. U julu prošle godine u Beču je zbog velikog broja znatiželjnih prolaznika koji su se okupili i fotografisali i snimali nesreću , zbog čega je došlo do smrtonosnog ishoda, ova problematika poprimila je neverovatne razmere.\nBečka Hitna služba je ovu tragediju uzela kao povod da na društvenim mrežama skrene pažnju na problem znatiželjnih osoba koje, kada se desi nesreća, zaustavljaju čak i svoje automobile kako bi slikali i objavili fotografije. Takve osobe ozbiljno ometaju rad osoblja Hitne pomoći i ugrožavaju živote unesrećenih. Na osnovu procene osoblja Hitne službe se, nažalost, prilikom svake pete nesreće u Beču, javlja ovaj problem.\nGrad Beč je nedavno pokrenuo kampanju kojom se želi skrenuti pažnja javnosti na ovu tematiku. Snimljen je VIDEO koji je podeljen putem svih gradskih platformi za komunikaciju. Potresan film prikazan je i u pojedinim bioskopima.\n„Od presudne je važnosti da ljudi koji vide nesreću, kao prvo, pozovu broj Hitne pomoći (144) i unesrećenima pruže prvu pomoć. A kada profesionalni tim Hitne medicinske službe stigne, treba im osloboditi mesto za rad“, apeluje na Bečlije šef bečke Hitne medicinske službe, Rainer Gottwald.\ngrad beč hitne službe pravila ponašanja smetnje u saobraćaju telefon\nNovo u Beču: Otvoreno prvo zajedničko groblje za ljude i životinje


Srušio se američki helikopter u Iraku - Global Defence\nHelikopteri HH-60G Pave Hawk ( Foto: ilustracija/ Airman 1st Class Trevor McBride/ Air Force)\n17/03/2018 Saša Radomirović 0\nAmerički helikopter za traganje i spasavanje HH-60G Pave Hawk srušio se u zapadnom delu Iraka. Do nesreće u kojoj je stradalo 7 vojnika došlo je u blizini iračkoga grada Al Kaim koji se nalazi u provinciji Anbar nedaleko od granice sa Sirijom.\nLetelica je bila na rutinskom letu iz pravca Iraka ka Siriji i nije poznato šta je tačan uzrok pada, iako je u startu isključena bilo kakva mogućnost obaranja od strane militanata ID koji i dalje imaju uporište na tom delu teritorije.\nPrilikom izvlačenja stradalih veliku ulogu imale su bezbednosne snage Iraka koje su ranije uspele da oslobode Kaim koji je bio od velikog značaja za ID, zbog dobre povezanosti sa sirijskim mestima u provinciji Deir Ez Zor.\nIako je Al Kaim zvanično oslobođen, u poslednje vreme zabeležena su bombardovanja Koalicionih snaga, pa je tako 15. marta izveden vazdušni napad na jedan konvoj za snabdevanje, dok je u Kajarahu bombardovana taktička pozicija ID.\nTagovi:helikopter Irak SAD Sirija


Predsednik Džordž Buš izjavio da će uložiti veto na meru za finasiranje ratova\nPredsednik Buš je izjavio da će uložiti veto na meru za finasiranje ratova u Avganistanu i Iraku, zato što su demokrate u Kongresu u taj zakonski predlog unele i rokove za povlačenje američkih vojnika iz Iraka. Demokrate navode da njihova pobeda na prošlogodišnjim kongresnim izborima pokazuje da američki birači žele da se američke trupe vrate kući.\nPredsednik Buš kaže da su tokom dva meseca, od kako je zatražio od Kongresa vanredne troškove za ratne potrebe, demokrate radile na tome da zamene odluke generala na terenu rasudjivanjem političara u Vašingtonu:\n”U Predstavničkom domu i Senatu, demokratske većine su odobrile zakonske predloge kojima se uvode restrikcije našim vojnim komandantima, postavljaju arbitrarni datumi za povlačenje iz Iraka i finansiraju unutrašnji troškovi koji nemaju nikave veze sa ratom. Demokrate, koje su odobrile ove zakonske predloge, znaju da ću ja uložiti veto i na jednu i na drugu verziju kada ti zakonski predlozi stignu do mene i znaju da neće moći da obore moj veto.“\nPošto je u oba doma Kongresa zakonski predlog usvojen neznatnom većinom glasova, malo je verovatno da će demokrate imati dvotrećinsku većinu potrebnu da se preinači predsednički veto. Demokrate kažu da se njihovim zakonskim predlozima u potpunosti finasiraju ratovi i da su obuhvaćena sredstva za druge prioritete, uključujući brane u Luizijani oštećene uraganom Katrina. Demokratski lideri ističu da će rokovi za povlačenje trupa primorati iračke lidere da preuzmu veću odgovornost za sopstvenu bezbednost i sprečiti predsednika da sa politikom neograničenog prisustva američkih snaga. U odgovoru demokrata, predsednik stranke, Hauard Din, rekao je da su opozicioni zakonodavci spremni da saradjuju sa predsednikom Bušom na iznalaženju rešenja:\n”Vreme je da predsednik i republikanci u Kongresu prestanu da vrđe pritisak i da počnu da saradjuju sa demokratama kada je reč okončanju rata. Vreme je da predsednik pokaže poštovanje za američki narod koji je velikom većinom glasova glasao za povlačenje iz Iraka. predsednik Buš i njegovi republikanski saveznici nisu imali jasan plan kada su pogrešno uvukli zemlju u taj rat i nemaju jasan plan za povlačenje naših trupa.“\nPrema anketi časopisa Njuzvik većina Amerikanaca zalaže se za uspostavljanje krajnjeg roka za povlačenje trupa iz Iraka. 57 posto anketiranih podržava povlačenje trupa u roku od godinu dana. Predsednik Buš i demokrate u Kongresu krive jedni druge za odlaganje odluke o finansiranju trupa. Vojni funkcioneri kažu da će smanjiti obuku i održavanje opreme ukoliko dodatna sredstva ne budu pristigla u roku od narednih nekoliko nedelja.


Shetina: Poljska neće slati vojnike protiv džihadista\nŠef poljske diplomatije Gžegož Shetina izjavio je da nema govora da Poljska šalje svoje vojnike na teren u Irak i Siriju da se bore protiv Islamske države, ali da će podržati koaliciju protiv džihadista.\nShetina je naglasio i da zbog islamskog terorizma Evropa ne sme da zaboravi sukob u Ukrajini.\n"Uopšte ne postoji kao tema da se Poljska vojno angažuje. Ne idemo i nikuda nećemo ići sa naivnošću Amerikanaca. Kažemo: podržaćemo koaliciju, razgovaraćemno o tome. Otvoreni smo za to da se istinski borimo protiv terorizma, ali nećemo da dajemo nikakva obećanja na neviđeno", kazao je Shetina poljskoj privatnoj televiziji TVN24.\nPoljski ministar inostranih poslova ponovio je da Poljska islamskim terorizmom nije ugrožena, ali da mora ipak da bude spremna na to da bi teroristi mogli da izvedu napad u Varšavi, bilo kom drugom poljskom gradu, da napadnu poljski avion ili poljske turiste.\n"Poljska neće biti ugrožena terorizmom ako bude pratila situaciju i globalno sarađivala sa obaveštajnim službama. Moramo da budemo spremni za napad", izjavio je Shetina gostujući sinoć i na javnom servisu TVP.\nU programu nacionalne televizije Shetina je takođe upozorio da zvanična Varšava ne želi da dozvoli da se zbog pretnji islamskog terorizma zaboravi da je sukobom pogođena i Ukrajina.


14. новембра 2015\nOd 12. do 14. novembra su se u hotelu Palas u Beogradu susreli srednjoškolci iz cele Srbije, u organizaciji BFPE, sa ciljem razmatranja načina na koje klimatske promene utiču ne samo na okolinu, već i na život ljudi.\nPosle katastrofalnih uskršnjih poplava 2014. godine, klimatske promene su konačno ušle u fokus delovanja državnih organa u Srbiji, što je otvorilo prostor i unutar civilnog sektora za podizanje svesti u svim kategorijama društva o problemima sa kojima se Srbija suočava danas.\nBFPE je, u saradnji sa Ambasadom Savezne Republike Nemačke započeo projekat Mladi su novi zeleni, koji je usmeren ka srednjoškolcima. U sklopu ciklusa od tri seminara i radionice na kojima bi đaci tehničkih škola i gimnazija imali priliku da razviju veštine promovisanja adaptacije na klimatske promene, kao i da prošire svoja znanja o smanjenju CO2 emisija, upravljanju vodnim resursima, i drugim temama koje su značajne za ovu oblast.\nPrvi seminar pod naslovom „Klimatske promene – kako nas menjaju?“ je započeo predavanjem profesora Vladimira Đurđevića sa Fizičkog fakulteta u Beogradu, koji je govorio o nastanku klimatskih promena sa stanovišta moderne klimatologije.\nU okviru trodnevnog druženja, polaznici su imali priliku da razgovaraju sa profesorom socijalne ekologije sa Fakulteta političkih nauka, dr Darka Nadića, kao i da posete Republički hidrometeorološki zavod na Košutnjaku, gde su razgovarali sa meteorolozima koji su zaposleni u Centru za praćenje klimatskih promena u okviru RHMZ, kao i da vide na koji način funkcionišu meteorološki merni instrumenti.\nSledeći seminar će se održati od 26. do 28. novembra u hotelu Ceptor na Fruškoj gori, na kojem će biti više reči o održivosti biodiverziteta tokom promena u klimi, i na koji način možemo zaštiti svoju životnu sredinu u 21. veku.


Za 180 novih radnih mesta 200.000 evra - Ekonomija - Dnevni list Danas\nPočetna » Ekonomija » Za 180 novih radnih mesta 200.000 evra\nU Novom Pazaru juče je potpisan sporazum o implementaciji projekta „Inicijativa za inkluziju“, koji su pokrenuli Nemačka organizacija za međunarodnu saradnju (GIZ), Stalna konferencija gradova i opština (SKGO) u okviru nemačko-srpske razvojne saradnje.\n0Piše: S. Novosel 15. decembra 2017. 22.35\nProjekat se realizuje u saradnji sa Ministarstvom za rad, Nacionalnom službom zapošljavanja (NSZ), Timom za socijalno uključivanje i smanjenje siromaštva i Komesarijatom za izbeglice.\nNovi Pazar je jedan od šest gradova u Srbiji kojem su odobrena sredstva za ovaj projekat. Vrednost projekta je 200 hiljada evra, od toga nemački donator obezbeđuje 190 hiljada, a grad Novi Pazar 10 hiljada evra. Nove poslove za teško zapošljive kategorije lokalna samouprava će obezbediti u saradnji sa Filijalom NSZ, Regionalnom razvojnom agencijom Sandžaka (SEDA) i Inicijativom za razvoj i saradnju (IRS) iz Beograda.\nImplementacija projekta trajaće 13 meseci, a cilj je da se razviju inovativna i održiva rešenja za zapošljavanje marginalizovanih i teže zapošljivih lica, koja će se odvijati kroz samozapošljavanje, podršku lokalnim privrednicima za zapošljavanje takvih lica i podršku razvoju socijalnog preduzetništva.\nevri, PosaoNovi Pazar


Predsednik Republike i vrhovni komandant Vojske Srbije Aleksandar Vučić prisustvovaće danas završnici Združene taktičke vežbe sa bojevim gađanjem „Odgovor 2021“, koju zajedno realizuju jedinice Vojske Srbije i Policije.\nVežbi će prisustvovati i predsednica Vlade Srbije Ana Brnabić, potpredsednik Vlade i ministar odbrane Nebojša Stefanović i načelnik Generalštaba Vojske Srbije general Milan Mojsilović, ministar unutrašnjih poslova Aleksandar Vulin, kao i direktor policije Vladimir Rebić i direktor Bezbednosno-informativne agencije Bratislav Gašić. Takođe, među visokim zvanicama biće predsedavajući Predsedništva Bosne i Hercegovine Milorad Dodik, prenelo je Ministarstvo odbrane Republike Srbije.\nVežba se istovremeno izvodi na poligonima „Orešac“ i „Pasuljanske livade“ i u njoj učestvuje oko 1.500 pripadnika Kopnene vojske, Ratnog vazduhoplovstva i protivvazduhoplovne odbrane, 72. brigade za specijalne operacije, 63. padobranske brigade, Žandarmerije, Specijalne antiterorističke jedinice i Helikopterske jedinice MUP-a.\nPrikaz na poligonu „Orešac“ počinje u 11 časova, a na poligonu „Pasuljanske livade“ u 12.30 časova.


Nema „pranja novca“ u transakcijama Malog – nedovoljne informacije iz tužilaštva\nDatum kreiranja: ponedeljak, 09 oktobar 2017\nPo oceni Višeg javnog tužilaštva ni ono što smo svojevrsno ocenili kao „pokaznu vežbu pranja novca“ ne predstavlja to krivično delo. To se posredno može zaključiti iz tvrdnje VJT, koja je data u odgovoru novinarki „Pištaljke“: „Iz prikupljenih podataka, kao i analizom istih, Više javno tužilaštvo u Beogradu je našlo da ne postoje dokazi koji bi ukazali da se u radnjama gradonačelnika Siniše Malog stiču elementi bilo kog krivičnog dela iz nadležnosti višeg tužilaštva“.\nZa krivično delo pranja novca, iz člana 245. Krivičnog zakonika nadležna su viša javna tužilaštva. Izuzetak predstavljaju situacije kada postoji nadležnost Tužilaštva za organizovani kriminal. To su slučajevi kada imovina koja je predmet pranja novca potiče od vršenja krivičnog dela organizovane kriminalne grupe i pojedinih koruptivnih krivičnih dela u koje su uključeni visoki funkcioneri. Međutim, jasno je da VJT u Beogradu nije smatralo da postupak treba da se vodi pred Tužilaštvom za organizovani kriminal, jer se kaže da su spisi upućeni Osnovnom JT u Beogradu, radi ispitivanja eventualne odgovornosti za krivična dela koja su u njihovoj nadležnosti (neprijavljivanje imovine ili davanje lažnih podataka o imovini). I inače, malo je verovatno da bi slučaj pranja novca, opisan u ranije objavljenim tekstovima „KRIK“-a, mogao biti u nadležnosti TOK. Naime, Siniša Mali, u doba kada je došlo do sumnjivih transakcija, nije imao svojstvo javnog funkcionera.\nKrivično delo iz člana 245. KZ može da se izvrši na više načina. Po prvom stavu može da se goni osoba koja izvrši konverziju ili prenos imovine, „sa znanjem da ta imovina potiče od kriminalne delatnosti, u nameri da se prikrije ili lažno prikaže nezakonito poreklo imovine“, kao i onaj ko „prikrije ili lažno prikaže činjenice o imovini sa znanjem da ta imovina potiče od kriminalne delatnosti, ili stekne, drži ili koristi imovinu sa znanjem, u trenutku prijema, da ta imovina potiče od kriminalne delatnosti“. Stav drugi predviđa veću kaznu za slučaj veće vrednosti imovine (preko 1,5 milion dinara), stav treći predviđa veću kaznu ako je reč o imovini koju je okrivljeni sam pribavio kriminalnom delatnošću, stav četvrti odgovornost za članove grupe. Peti stav predviđa odgovornost i manju kaznu za one koji nisu prali novac sa namerom, ali su imali „svesni nehat“, mogli su da znaju i bili su dužni da znaju da novac ili imovina predstavljaju prihod ostvaren kriminalnom delatnošću.\nS obzirom na to da Više javno tužilaštvo, kao ni u mnogim drugim slučajevima, nije objavilo ni jedan podatak na osnovu kojeg bi se moglo zaključiti koje provere je vršilo i kako je došlo do zaključka da krivične odgovornosti nema, nije moguće ni oceniti da li je ta odluka zakonita. Drugim rečima, nije poznato da li je Tužilaštvo ispitivanjem došlo do zaključka da je transferisani novac bio legalnog porekla. Podsećamo, ono što je izazvalo sumnju kod Agencije za borbu protiv korupcije da je reč o pranju novca, bila je okolnost da je preduzeće u vlaništvu Siniše Malog, prodato za preko pola miliona dolara, („Ferdi Genetics“), bila firma „sa jednim zaposlenim i neznatnim finansijskim pokazateljima“ i da je za plaćanje firma „Alessio investment ltd“ koristila račun u švajcarskoj banci „UBS AG“. Inače, UBS banka je bila glavni akter afere oko utaje poreza i skrivanja računa američkih državljana, zbog čega je američkoj državi morala da plati kaznu od 780 miliona dolara.\nNa kraju, skrećemo pažnju na to da je u Skupštinu stigao predlog novog Zakona o sprečavanju pravnja novca . Transparentnost Srbija će uskoro formulisati svoje predloge za izmene i dopune ovog zakona (naročito u vezi sa definicijom „funkcionera“, kao lica koja podležu posebnim proverama), koje ćemo dostaviti svim poslaničkim grupama, kao i Ministarstvu finansija, koje nije organizovalo javnu raspravu o nacrtu ovog akta (održane su konsultacije sa NBS i poslovnim bankama), iako je imalo zakonsku obavezu da to učini. Ujedno pozivamo sve čitaoce da nam dostave svoje predloge i ukažu na odredbe ovog akta koje bi se mogle poboljšati.


Tanjug 10. novembra 2021. 10:27\nMOSKVA – U oblasti kontrole naoružanja pojavljuju se novi izazovi i pretnje koje podrivaju stratešku stabilnost, izjavio je ruski ministar spoljnih poslova Sergej Lavrov.\nOn je pred sastanak kolegijuma ruskog i beloruskog ministarstva spoljnih poslova ocenio da situaciju u ovoj oblasti karakterišu rastuće tenzije, nepredvidivost, zaoštravanje starih i pojava novih izazova.\n„Nastavlja se razaranje postojeće međunarodne arhitekture kontrole naoružanja jačanjem vojno-političkih faktora koji podrivaju globalnu stratešku stabilnost“, rekao je Lavrov, prenosi Sputnjik.\nNapomenuo je da će na zasedanju kolegijuma strane sumirati rezultate sprovođenja dosadašnjeg programa koordinisanih dejstava u oblasti spoljne politike država-potpisnica Ugovora o formiranju Savezne države za 2020-2021. godinu.\n„Polazimo od toga sa našim beloruskim prijateljima da je zajednički rad na osnovu ovog osnovnog dokumenta omogućio da se efikasno zaustave pokušaji takozvanog kolektivnog Zapada da izvrši pritisak na naše zemlje. Saradnja na suzbijanju antibeloruske kampanje koju su pokrenuli Vašington i njegovi evropski saveznici u međunarodnim organizacijama, uključujući UN, OEBS, Savet Evrope, Savet Međunarodne organizacije civilnog vazduhoplovstva (IKAO), razvila se prilično efikasno“, istakao je ruski ministar.


tutin Archives - AKOS\nHome > Posts tagged "tutin"\nAlmir Rizvanović rođen je 1988. godine u selu Starčeviću kod Tutina. Osnovno obrazovanje završio kao najbolji učenik, a Arhitektonski fakultet u Sarajevu kao najbolji student u generaciji. Po završetku studija radna iskustva sticao na Arhitektonskom fakultetu u Sarajevu, zatim na Institutu za islamsku historiju, kulturu i umjetnost u Istanbulu, te\nStranka demokratske akcije (SDA) Sandžaka osudila je danas delegiranje predmeta ubistva Fahrudina Skarepa (22) iz Višeg tužilaštva Novog Pazara u Više tužilatvo u Užice. Skarep je ubijen od strane pripadnika srbijanske policije u blizini Tutina, 30. septembra 2017. godine. Generalni sekretar SDA Sandžaka Ahmedin Škrijelj je, u obraćanju medijima, osudio ovakvu odluku Apelacionog\nSpecijalni rezervat prirode Peštersko polje najmlađe je zaštićeno područje prirode u Srbiji, koje zauzima površinu od 3.117 hektara Pešterske visoravni na području Sandžaka. Nalazi se na nadmorskoj je visini od preko hiljadu metara, a osim što je stanište za 89 vrsta zaštićenih ptica, jedini je rezervat prirode u Evropi koji ima


Republika Srbija odnosima sa dijasporom i Srbima u regionu pridaje izuzetan značaj o čemu najbolje svedoče Deklaracija Vlade Republike Srbije o proglašenju odnosa između otadzbine i rasejanja odnosom od najvećeg državnog i nacionalnog interesa (2006. g.), Zakon o dijaspori i Srbima u regionu (2009. g.) i Strategija očuvanja i jačanja odnosa matične države i dijaspore i matične države i Srba u regionu (2011. g.).\nMinistarstvo spoljnih poslova Republike Srbije, preko mreže svojih DKP u svetu, svim svojim raspoloživim kapacitetima, materijalnim i ljudskim resursima, i diplomatskim instrumentima, čini sve napore da izađe u susret potrebama svojih državljana i iseljenika našeg porekla u stranim državama i pomogne u očuvanju njihovog nacionalnog identiteta, jezika, kulture i običaja. Kroz pružanje efikasne i kvalitetne konzularne zaštite i usluga, organizovanje obrazovanja i informisanja na maternjem jeziku, pomoć u osnivanju i radu klubova i udruženja, njihovom povezivanju sa poslovnim i drugim subjektima u matici, podstiču ih na međusobnu saradnju, intenziviranje kontakata i odnosa sa maticom i neprekidno rade na unapređenju njihovih sveukupnih privrednih, naučnih, kulturnih, informativnih, sportskih i drugih veza sa maticom.\nNovi Zakon o dijaspori i Srbima u regionu, objavljen 28. oktobra 2009. godine u "Službenom glasniku" Republike Srbije, koji je stupio na snagu prvih dana novembra 2009. godine, izraz je izuzetnog interesa koji Republika Srbija poklanja problemima dijaspore i velike želje da unapredi međusobne odnose i saradnju sa dijasporom i Srbima u regionu. U istorijsku problematiku matice i dijaspore Zakon je uneo i jedan novi pojam a to je pojam "Srbi u regionu". To je, s jedne strane, izraz težnje Republike Srbije da sagleda i definiše sve probleme vezane za svoje državljane i državljane srpskog porekla koji žive u stranim državama uzimajući u obzir različitost u pogledu njihovog istorijskog nastanka i njihovih pozicija u državama gde žive. Sa druge strane, to je posledica sagledavanja objektivne situacije na terenu, uglavnom u bivšim jugoslovenskim republikama i susedima nakon nasilnog razbijanja prethodne Jugoslavije i nastanka novih država i granica i demografskih promena koje su bile rezultat toga, čime je veliki broj Srba doveden u potpuno novi položaj u odnosu pre svega, na te novonastale države.\nNovi Zakon o dijaspori i Srbima u regionu sveobuhvatan je pravni akt koji otvara široke mogućnosti saradnje dijaspore, Srba i regionu i matice, institucionalizaciju te saradnje i daje daleko pogodniji okvir nego do sada za artikulaciju intersa dijaspore i Srba u regionu u odnosu na maticu, što sve doprinosi promociji Republike Srbije i afirmaciji njenih državnih i nacionalnih interesa. U tom smislu od temeljnog je značaja institucionalizacija saradnje kroz osnivanje Skupštine dijaspore i Srba u regionu i pripadajućih saveta, i kroz osnivanje Saveta za odnose sa Srbima u regionu i Saveta za dijasporu.\nPrema najnovijim informacijama diplomatsko - konzularnih predstavništava Republike Srbije u inostranstvu, iako sveobuhvatan popis pripadnika naše dijaspore i Srba u regionu nikada nije izvršen, procenjuje se da dijaspora Srbije, uključujući u taj broj i Srbe u regionu, danas broji oko 4,5 miliona ljudi. Od tog broja, oko milion i po su državljani Srbije, pri čemu značajan broj su dvojni državljani, odnosno poseduju i državljanstvo zemalja imigracije. Računa se da u rasejanju deluje preko 1.300 najrazličitijih asocijacija koje okupljaju naše ljude na svih pet kontinenata, a najviše ih je u zemljama Evropske Unije, Severnoj Americi i Australiji. Po procentu pripadnika dijaspore u odnosu na broj stanovnika u matici, Srbija spada u red zemalja sa izuzetno brojnom dijasporom.\nOvako veliki broj pripadnika dijaspore u inostranstvu i Srba u regionu rezultat je duge istorije iseljavanja srpskog stanovništva iz svoje zemlje iz različitih razloga u različitim periodima, od ekonomskih, političkih, verskih, kulturnih, porodičnih, pa do iseljavanja pred nasiljem i progonom.\nNakon demokratskih promena u matici, dijaspora i Srbi u regionu žele da aktivno i ravnopravno učestvuju u političkom, društvenom i ekonomskom životu matice i da se uključe u njenu obnovu i razvoj.\nCiljevi politike Srbije prema dijaspori i Srbima u regionu su: očuvanje njihovog nacionalnog i kulturnog identiteta; zaštita njihovih interesa i prava; obezbeđenje ostvarivanja njihovih zakonskih prava i obaveza u inostranstvu kroz pružanje konzularnih i drugih usluga; unapređenje privrednih, naučnih, kulturnih, informativnih, sportskih i drugih veza između dijaspore i Srba u regionu i matice; podsticanje i usmeravanje stručnih i finansijskih potencijala dijaspore i Srba u regionu na bazi partnerstva dijaspore i Srba u regionu i matice u cilju ekonomskog razvoja otadzbine.\nSaradnja diplomatsko konzularnih predstavništava (DKP) Republike Srbije sa dijasporom i Srbima u regionu\nMinistarstvo spoljnih poslova Republike Srbije, u okviru svojih zakonskih obaveza, nadležnosti i objektivnih mogućnosti, direktno a naročito preko mreže svojih DKP u svetu, svim svojim raspoloživim kapacitetima, materijalnim i ljudskim resursima, i diplomatskim instrumentima, u najboljoj nameri čini sve napore da izađe u susret potrebama svojih državljana i iseljenika našeg porekla u stranim državama.\nOtvorenost Ministarstva spoljnih poslova i DK mreže u inostranstvu prema srpskoj dijaspori i Srbima u regionu treba da ukaže na spremnost Republike Srbije da se kao država aktivno zauzme za zaštitu interesa i prava svojih državljana i iseljenika u inostranstvu, kao i Srba u regionu, u meri u kojoj se to ne kosi za zakonima stranih država u kojima žive, da ih maksimalno moguće podrži i pomogne u očuvanju njihovog nacionalnog i kulturnog identiteta, obrazovanja i informisanja na maternjem jeziku, da ih podstakne na intenziviranje kontakata i odnosa sa maticom i neprekidno radi na unapređenju privrednih, naučnih, kulturnih, informativnih, sportskih i drugih međusobnih veza. Želja Republike Srbije je da srpska dijaspora u svetu i Srbi u regionu u DKP Republike Srbije vide "svoju kuću", kojoj uvek mogu da se obrate za pomoć i rešavanje svojih problema u stranoj državi. Ali ne samo za rešavanje problema, već da tu mogu naći partnera za razgovor o poslovnoj saradnji sa privrednim subjektima u Republici Srbiji, bilo da je reč o investiranju, zajedničkom ulaganju, trgovini, turizmu ili bilo kom drugom vidu obostrano korisne privredne saradnje.\nU DKP Republike Srbije srpska dijaspora i Srbi u regionu treba da traže da dobiju najnovije informacije o politici RS i o mogućnostima saradnje sa maticom u svim segmentima njihovog interesovanja.\nZa srpsku dijasporu i Srbe u regionu DKP Republike Srbije u svetu predstavljaju istovremeno sve državne organe RS koji trebaju i mogu da rešavaju njihove statusne i druge probleme, Ona za njih predstavljaju i MUP, i Ministarstvo odbrane, i opštinu i sudove i ona su karika koja konzularnim uslugama povezuje maticu sa dijasporom i Srbima u regionu i omogućava im da na lakši, brži i jednostavniji način ostvaruju svoja građanska i druga prava.\nSrbi u rasejanju u DKP RS u inostranstvu imaju pouzdanog partnera koji će podržati osnivanje i rad njihovih udruženja, društava, asocijacija, klubova, i svih drugih formi okupljanja, pomoći koliko to mogućnosti i okolnosti dozvoljavaju, da se eventualni problemi bolje i efikasnije rešavaju, što sve doprinosi unapređenju veza dijaspore i Srba u regionu sa maticom. U tom smislu uloga DKP RS u inostranstvu je od neprocenjivog značaja za Srbe u rasejanju.\nSvi zaposleni u DKP RS u inostranstvu svesni su da svoju državu predstavljaju ne samo u odnosu prema državi prijema, već i u odnosu prema Srbima u rasejanju. Ta uloga "svojevrsnih poslenika naše politike, identiteta, kulture i mentaliteta", velika je obaveza i odgovornost i u obavljanju te uloge oni očekuju pomoć, podršku i saradnju dijaspore i Srba u regionu, u obostranom interesu.\nU tom smislu, Ministarstvo spoljnih poslova RS ulaže veliki trud da u svim segmentima unapredi standard i efikasnost usluge DKP imajući u vidu činjenicu da je ukupno ponašanje naših diplomata i službenika u svakoj prilici slika zemlje koju predstavljamo, a za našu dijasporu važan element za stvaranje poverenja u maticu.\nTakođe, primena javne diplomatije i transparentnosti u radu DKP i Ministarstva spoljnih poslova RS od posebnog je značaja za ugled zemlje i poverenje kako stranih partnera, tako i Srba u rasejanju, pa je aktivna i intenzivna saradnja sa medijima u državi prijema, u cilju promene na bolje postojeće predstave o Srbiji i DK mreži MSP RS značajan segment rada.\nŠta dijaspora i Srbi u regionu mogu očekivati od DKP RS\nDijaspora, s pravom, očekuje veću otvorenost DKP prema njenim potrebama i inicijativama.\nU tom smislu je značajno informisati dijasporu i Srbe u regionu da DKP RS imaju obavezu da:\nse aktivno angažuju i vrše značajnu ulogu u demokratskom procesu artikulacije interesa dijaspore i njihovog autentičnog predstavljanja u matici,\nefikasno pružaju konzularne usluge za koje su ovlašćena,\nsarađuju sa svim srpskim udruženjima, organizacijama, klubovima i drugim asocijacijama u cilju boljeg unutrašnjeg povezivanja i ujedinjavanja naše dijaspore i stvaranja efikasnijih i "krovnih organizacija" sa mogućnošću većeg uticaja, kako u zemlji domicila, tako i efektnije i celovitije saradnje sa maticom\nposećuju srpsku dijasporu u udaljenijim krajevima ( održavanje konzularnih dana), vrše konzularne usluge, obavljaju razgovore i pružaju potrebne informacije našim građanima\nse angažuju na povećanju i poboljšanju obrazovanja na srpskom jeziku na svim nivoima školovanja u zemlji prijema i u tom cilju sarađuju sa nadležnim institucijama zemlje domaćina\npomažu u organizovanju i uspostavljanju dopunske nastave na srpskom jeziku i pomažu očuvanje privrženosti dijaspore matici i u drugoj, trećoj i svakoj narednoj generaciji negovanjem srpskog jezika i kulture\nse angažuju na boljoj organizaciji i realizaciji kulturnih, sportskih i svih drugih manifestacija u srpskoj dijaspori u cilju očuvanja identiteta, kulture, tradicija i običaja srpskog naroda\nse staraju o kulturno - istorijskim spomenicima i srpskim vojnim memorijalima i ratnim grobljima iz Prvog i Drugog svetskog rata, i iz svih drugih perioda stradanja Srba, koji se nalaze čak u trideset zemalja sveta sarađuju sa SPC i njenim eparhijama u inostranstvu\nMinistarstvo spoljnih poslova i institucionalna saradnja dijaspore sa maticom\nNovi Zakon o dijaspori i Srbima u regionu sveobuhvatan je pravni akt koji otvara široke mogućnosti saradnje dijaspore i matice:\n1. Institucionalizacija te saradnje kroz formiranje Skupštine dijaspore i Srba u regionu i pripadajućih saveta, i kroz osnivanje Saveta za odnose sa Srbima u regionu i Saveta za dijasporu izraz su spremnosti RS da sa dijasporom i Srbima u regionu značajno upapredi saradnju i poveća pomoć i uticaj u oboastranom interesu.\n2. Otvara znatno veće mogućnosti za zaštitu interesa Republike Srbije, njenih državljana i pravnih lica u inostranstvu u saradnji sa ministarstvima i institucijama nadležnim za odnose sa dijasporom;\nPruža priliku za preduzimanje mera radi unapređenja odnosa sa iseljenicima u inostranstvu;\n3. Nezamenljiv i dragocen lični kontakt i prisutnost u zemlji prijema\nI pored uvođenja informatičke tehnologije u gotovo sve segmente rada, lični kontakt i saradnja čine da je uloga naših DKP-a i dalje je nezamenljiva u zemljama prijema, jer je prevashodno u funkciji unapređenja odnosa matice i dijaspore kao i zaštite interesa naših građana u zemljama prijema gde privremeno žive i rade.\nU inostranstvu naši DKP se bave i unapređivanjem i širenjem kontakata i komunikacije sa pravnim subjektima zemlje prijema promovišući razvoj bilateralne privredne, kulturne, naučno-tehničke i svih drugih oblika saradnje koji su u zajedničkom interesu razvoja sveukupnih odnosa naših naroda i država, gde naša dijaspora treba i može da predstavlja taj značajni "most saradnje".\nPoštovanje principa multietničnosti u radu sa dijasporom\nI najzad, najčešće se govori o srpskoj dijaspori. Pod tim pojmom podrazumevaju se državljani Republike Srbije koji žive u inostranstvu i pripadnici srpskog naroda iseljeni sa teritorije Republike Srbije i iz regiona i njihovi potomci. Ali, ne treba nikada izgubiti iz vida da brojni pripadnici drugih naroda žive u našoj zemlji. U skladu sa tim, svi oni koji potiču sa ovih prostora i koji izražavaju želju da budu pripadnici naše dijaspore ili da učestvuju u njenim aktivnostima, dobro su došli. Demokratski karakter našeg društva i naše uključivanje u Evropu ne mogu se zamisliti bez (poštovanja) pridržavanja principa multietničnosti.


Svetska fudbalska federacija (FIFA) i zvanično je odobrila korišćenje video tehnologije na Svetskom prvenstvu u Rusiji predstojećeg leta.\nPre dve nedelje jednoglasno je doneta odluku o korišćenju VAR-a, a potvrđena je na Savetu FIFA u Bogoti.\n- Imaćemo prvi Mundijal sa video tehnologijom i, naravno, vrlo sam zadovoljan tom odlukom - rekao je Đani Infantino, predsednik FIFA.\nKako je dodao, želja je da se izbegnu velike sudijske greške\n- Idemo u korak s vremenom. Sudijske odluke na SP su vrlo važne, nemoguće je da u 2018. godini svi kod kuće znaju da li je arbitar pogrešio, a da oni sami ne znaju - naglasio je Infantino.\nVideo snimci koristiće se kako bi pomogli sudijama oko golova, penala, crvenih kartona... Proba VAR-a u okviru FIFA bila je 2016. na Svetskom klupskom prvenstvu, kao i prošle godine na Kupu konfederacija.\nMundijal u Rusiji održaće se od 14. juna do 15. jula, a Srbija je u E grupi sa Brazilom, Švajcarskom i Kostarikom.


• Mrđa umesto Varge\nDoskorašnji odbornik Srpske radikalne stranke pristupio je odborničkoj grupi Srpske napredne stranke i preuzeo rukovodeću funkciju u somborskom ogranku Voda Vojvodine.\nSOinfo.org saznaje da se ovaj politički „transfer” zbio pre nekoliko dana i da je odlukom generalnog direktora preduzeća, Mrđa u najkraćem roku imenovan na mesto prvog čoveka radne jedinice u Somboru, gde je inače bio zaposlen. On će na ovom mestu zameniti dugogodišnjeg rukovodioca Ferenca Vargu, odbornika Demokratske stranke u Skupštini grada. Inače, Mrđa će uslove za penziju ispuniti za osam meseci. Kako smo obavešteni, on je poziciju rukovodioca somborskim delom Voda Vojvodine trebalo da preuzme još pre nekoliko meseci, i to kao član Srpske radikalne stranke, ali je tada proglašen nepodobnim. Rajko Mrđa je jedan od prvih članova SRS, više puta odbornik u gradskoj skupštini, a stranku je predstavljao i u dva saziva pokrajinskog parlamenta. SOinfo.org portalu je u Srpskoj radikalnoj stranci rečeno da za sada neće davati komentare.\nMrđa, je drugi odbornik radikala koji je svoj mandat „preneo” naprednjacima. Krajem prošle godine mesto je u skupštinskom klubu najpopularnije partije našao je Mile Kalember. Odbornička grupa SRS je nakon najnovijeg napuštanja spala na tri imena.\nsavamajstor @ Uto, 20.06.2017. 08:10\ndemokratska stranka - ds društvo ferenc varga mile kalember odbornička grupa politika rajko mrđa skupština grada sombor srpska napredna stranka - sns srpska radikalna stranka - srs\n• Kako se koriste korporativne kartice u Županiji?! (34)\nOdbornik Skupštine grada Sombora, četvrtkom u jedan posle ponoći, u sopstveni automobil, tankuje gorivo na potpis - lično se uverio SOinfo.org.\nRadi se o Aleksandru Markoviću, članu Demokratske stranke i predsedniku prošlog saziva Saveta za mlade. On je u lični automobil (pežo 307) dopunio rezervoar za 2.000 dinara, a zatim potpisao račun na osnovu, kako nam je objašnjeno, korporativne županijske kartice. Sve bi bilo u redu da praksa ne kaže drugačije, i to da Marković, kao odbornik, nema pravo na korišćenje takozvanog trajnog naloga, jer ne spada u kategoriju funkcionera. Pravo da „tankuje” u privatno vozilo imao bi eventualno na osnovu službenog puta, ali se ni to u ovom slučaju nije dogodilo. Na ime Aleksandra Markovića u poslednjih nekoliko nedelja nije napisano ni jedno rešenje za službeno putovanje - saznao je SOinfo.org i tako potvrdio sumnju da se u ovom slučaju radi o zloupotrebi državnog novca, tačnije budžeta Grada Sombora.\nAleksandar Marković, zaposlen je kao rukovodilac u preduzeću Vode Vojvodine, a ne kako smo naveli DTD Zapadna Bačka. U prethodnom skupštinskom sazivu bio je imenovan za predsednika Saveta za omladinu, a tada se uspešno nosio i sa članstvom u Upravnom odboru Severtransa.\nsavamajstor @ Pon, 17.09.2012. 17:13\naleksandar marković demokratska stranka - ds korporativne kartice odbornik savet za mlade severtrans službeno putovanje sombor


Tailor made kursevi jezika za kompanije - Language Workshop Centar\nIz ponude koju Language Workshop ima za pravna lica, posebno izdvajamo Tailor made kurseve stranih jezika, izuzetno skrojene po meri za potrebe svih profesija klijenta za koga se nastava organizuje. Prvo zajedno sa našim profesorima detaljno analiziramo potrebe radnog mesta svakog zaposlenog u Vašoj firmi naravno u zavisnosti od profesije u kojoj zaposleni radi i u skladu sa tim izrađujemo posebno dizajniran nastavni plan i program koji omogućava Vašim zaposlenima da u što kraćem roku savladaju jezik.\nOsim toga, naši predavači će utvrditi kojim jezičkim jedinicama se treba posebno posvetiti. Na Tailor made tipu kursa profesori se ne ograničavaju na korištenje jednog udžbenika ili metode predavanja već se materijali kombinuju u zavisnosti od vaših potreba i dobijaju se na svakom času. Trudimo se da pratimo novosti i zanimljivosti kada se radi o materijalima koje naši polaznici savladavaju.\nPolaznici sa lakoćom savladavaju strani jezik jer se pažnja posvećuje onim jezičkim jedinicama koje stvaraju najveću prepreku u komunikaciji.\nTailor made kurseve stranih jezika organizujemo za kompanije koje dolaze iz različitih sektora poslovanja i moguće ih je prilagoditi svakoj oblasti poslovanja (IT i digitalne kompanije, mediji i izdavaštvo, duvanska industrija, državne i gradske institucije, bankarstvo i finansije, turizam i hotelijerstvo, medicina, tekstilna i modna industrija, naftna i gasna industrija, industrija nameštaja, umetnosti i dekoracije.


Obrazovanje posebnog biračkog spiska za pripadnike crnogorske nacionalne manjineObrazovanje posebnog biračkog spiska za pripadnike crnogorske nacionalne manjine | Izbori za nacionalne savete 2014\nObrazovanje posebnog biračkog spiska za pripadnike crnogorske nacionalne manjineObrazovanje posebnog biračkog spiska za pripadnike crnogorske nacionalne manjine\nMinistar državne uprave i lokalne samouprave Republike Srbije dr Kori Udovički donela je Rešenje o usvajanju zahteva za obrazovanje posebnog biračkog spiska za pripadnike crnogorske nacionalne manjine.\nU skladu sa članom 45. Zakona o nacionalnim savetima nacionalnih manjina („Službeni glasnik RS“, br. 72/09,20/14-odluka US i 55/14) Ministarstvo državne uprave i lokalne samouprave obaveštava sve građane koji su se na poslednjem popisu stanovništva 2011.godine, izjasnili kao Crnogorci da je počelo obrazovanje posebnog biračkog spiska za pripadnike crnogorske nacionalne manjine. Upisom u poseban birački spisak pripadnici nacionalne manjine stiču pravo da biraju nacionalni savet svoje nacionalne manjine radi ostvarivanja prava na samoupravu u kulturi, obrazovanju, obaveštavanju i službenoj upotrebi jezika i pisma.\nPripadnik nacionalne manjine upisuje se u poseban birački spisak nacionalne manjine isklјučivo na lični zahtev, kada ispuni opšte uslove za sticanje biračkog prava propisane zakonom. Pripadnik nacionalne manjine može biti upisan u samo jedan poseban birački spisak. Svaki građanin sa biračkim pravom, pripadnik nacionalne manjine, može na posebnom obrascu pismeno zatražiti da bude upisan u poseban birački spisak, kako bi mogao da učestvuje na izborima za članove nacionalnih saveta nacionalnih manjina. Zahtev za upis u poseban birački spisak pripadnik nacionalne manjine podnosi opštinskoj, odnosno gradskoj upravi prema mestu prebivališta, u pisanoj formi, na posebnom obrascu i svojeručno ga potpisuje. Obrazac zahteva može se preuzeti ovde.\nMinistar državne uprave i lokalne samouprave Republike Srbije dr Kori Udovički donela je Rešenje o usvajanju zahteva za obrazovanje posebnog biračkog spiska za pripadnike polјske nacionalne manjine.\nU skladu sa članom 45. Zakona o nacionalnim savetima nacionalnih manjina („Službeni glasnik RS“, br. 72/09,20/14-odluka US i 55/14) Ministarstvo državne uprave i lokalne samouprave obaveštava sve građane koji su se na poslednjem popisu stanovništva 2011. godine, izjasnili kao Polјaci da je počelo obrazovanje posebnog biračkog spiska za pripadnike polјske nacionalne manjine. Upisom u poseban birački spisak pripadnici nacionalne manjine stiču pravo da biraju nacionalni savet svoje nacionalne manjine radi ostvarivanja prava na samoupravu u kulturi, obrazovanju, obaveštavanju i službenoj upotrebi jezika i pisma.\nPripadnik nacionalne manjine upisuje se u poseban birački spisak nacionalne manjine isklјučivo na lični zahtev, kada ispuni opšte uslove za sticanje biračkog prava propisane zakonom. Pripadnik nacionalne manjine može biti upisan u samo jedan poseban birački spisak. Svaki građanin sa biračkim pravom, pripadnik nacionalne manjine, može na posebnom obrascu pismeno zatražiti da bude upisan u poseban birački spisak, kako bi mogao da učestvuje na izborima za članove nacionalnih saveta nacionalnih manjina. Zahtev za upis u poseban birački spisak pripadnik nacionalne manjine podnosi opštinskoj, odnosno gradskoj upravi prema mestu prebivališta, u pisanoj formi, na posebnom obrascu i svojeručno ga potpisuje.


Naslovna » Izlasci » Izložbe » 48. Zlatno pero Beograda, od 19. novembra do 14. decembra\nNeko drugi 19. novembar 2015. Izložbe Postavite komentar\nU danima koji slede, tokom meseca novembra i decembra, Udruženje likovnih umetnika primenjenih umetnosti i dizajnera Srbije (ULUPUDS) i Savet Zlatnog pera Beograda predstavljaju novo, 48. izdanje manifestacije Zlatno pero Beograda.\nTo je jedna od najstarijih i najznačajnijih međunarodnih izložbi u Srbiji. Osnovana još 1959. godine, u osvitu poslednje decenije 20. veka samo potvrđuje već stečen profil međunarodne smotre. Kontinuitet i razvijanje važna su pojedinost njene „lične karte“, deo su priče o ugledu i harizmi.\nU sasvim novom ambijentu, u atraktivnom, svetlom i osunčanom prostoru Izložbenog hola nove zgrade Narodne banke Srbije, međunarodni bijenale Zlatno pero, mesto je dobrodošlice za autore koji, kroz dela svih vrsta i oblika ilustracije, realizovana u različitim materijalima i medijima, daju svoj doprinos svetu vizuelnih senzacija u kojem živimo.\nNamenjena su knjigama, časopisima, novinama, unikatnim bibliofilskim izdanjima, izdanjima autorskog stripa, animaciji, elektronskim medijima, video igricama i aplikacijama, muzičkom spotu i advertajzingu. Sem originalnih radova i kvalitetnih printova, postavka uključuje i primerke knjiga, časopisa, novina, CD-ova i drugih izdanja u kojima su radovi objavljeni, uzorke upotrebnih predmeta i neobičnih materijala na kojima su ilustracije izvedene.\nViše od 500 predstavljenih autorskih dela, probranih na međunarodnom konkursu, pristiglo je sa svih strana sveta – od Kanade i SAD do Uzbekistana i tradicionalnog gosta Bijenala, Irana. Uz neobično važno učešće nekih od autora sa statusom svetskih zvezda, koji su se odazvali pozivu da prikažu novija ostvarenja, na izložbi su, po dobroj tradiciji, rado viđeni i podržani i predstavnici iz zemalja regiona – ovog puta iz Slovenije, BiH i Hrvatske – kao što su jednako dobrodošli gosti ilustratori iz nekoliko evropskih zemalja.\nNjima se, u delu pratećeg programa i u jednoj sasvim specifičnoj kategoriji ilustracije, priključuju i stvaraoci i sa drugih kontinenata, okupljeni oko zajedničkog projekta s autorskim potpisom Leposave Lepe Milošević Sibinović. U toj grupi, posebno je primetan i udeo umetnika iz Meksika.\nPrateći program važna je odlika Bijenala i on je ove godine vrlo raznovrstan i namenjen različitim kategorijama posetilaca. Autorska izložba Vesne Pavićević, u Maloj galeriji ULUPUDS-a, od 17. do 25. novembra, donosi zanimljivo, pažljivo smišljeno, iako svedeno, podsećanje na važne momente iz istorije dečije ilustracije na domaćem tlu. U njenom fokusu je način rešavanja problematike odnosa teksta i slike – s pogledom na mesto izdvojenih momenata u kontekstu daljih tendencija i mogućnošću poređenja prethodnih težnji sa savremenim umetničkim strategijama.\nVeć sutradan po otvaranju glavnog programa manifestacije, do 5. decembra, Beograđani i gosti Beograda u prilici su da u Galeriji Grafičkog kolektiva, vide reprezentativnu samostalnu izložbu dobitnika Gran prija na prethodnom izdanju manifestacije. Izložba portugalskog umetnika Žoaoa Vaz de Karvalja, koja obuhvata 70 originalnih radova, ostvaruje se u saradnji sa Centrom za portugalski jezik – institut Kamoiš u Beogradu.\nPored Centra za portugalski jezik, u program Zlatnog pera neposredno se uključuje i Američki kutak u Beogradu, sa izložbom savremene američke knjige za decu – u periodu od 30. novembra do 12. decembra.\nPrilika da pokažu svoju nadarenost i angažovano kreativno razmišljanje data je na ovom Bijenalu i najboljim studentima završnih godina Fakulteta primenjenig umetnosti. U izlozima Ulične galerije, od 27. novembra do 17. decembra, prikazaće svoje plakate, zamišljene i uobličene kao podrška postojećim kampanjama borbe protiv raka i bezbednosti u saobraćaju.\nIntenzivan i izuzetno zanimljiv dvodnevni celodnevni program predavanja, tribina i stručnih razgovora, projekcija video i filmskog materijala, te naročito osmišljenih edukativnih susreta mladih, budućih i još neafirmisanih umetnika sa uspešnim i istaknutim stvaraocima u različitim oblastima umetnosti ilustracije, posebno i u nekim od vrlo aktuelnih „graničnih“ zona delovanja, ugostiće Teorijska sala FPU, 29. novembra i 6. decembra.\nTo je i prava prilika da se u okviru Zlatnog pera, kao relevantnog okvira, a u zoni ustanove iz koje se na put realizacije u profesiji otiskuju budući inovatori i autori smelih rešenja, razmotre i iz prve ruke predstave i aktuelni primeri divergiranja ilustracije u druge, različite medije, da se osvetle i mogući pravci upotrebe nove tehnologije – čiji je prodor u oblast autorskog stvaralaštva nezaustavljiv.\nGlobalizovana priroda današnjeg tržišta i povezanost u svim sferama života, zahvaljujući sve dinamičnijem razvoju tehnologije i posebno tehnologije vizuelnih komunikacija – koja je vreme u kojem živimo uvela u epohu vizuelnih senzacija i spektakla – plodno su tle za svojevrsnu „renesansu“ umetnosti ilustracije.\nPred umetnike ilustratore postavljaju se i novi zahtevi, a njihovo umeće i talenat sve više se, čini se, najzad, cene. Pojava o kojoj je reč, i koju bismo pre opisali kao „bum“, povezana s ulaskom digitalne ilustracije na velika vrata istorije vizuelnih umetnosti, poslednjih je godina sve uočljivija. U svetu sasvim jasno, a sve više i kod nas. I pored činjenice da domaći umetnici istražuju i prihvataju mogućnosti nove tehnologije i doprinose afirmaciji novih vidova primene umetnosti ilustracije, više su angažovani i priznati van granica Srbije nego u sopstvenoj sredini.\nAko se ima u vidu takav kontekst, svaka podrška Zlatnom peru Beograda, njegovom osnivaču i organizatoru, doprinosi misiji koja od početka ima jasan smisao i za čije negovanje danas ima sasvim dovoljno razloga i opravdanja. (danubeogradu.rs; kustos 48. Zlatnog pera Beograda Vesna Milanović, mr istorije umetnosti)\nTagovibijenale ilustracije ilustracije zlatno pero beograda\nPrethodni ZAA u KC Grad, 21. novembra\nSledeći Lasciar Vibrare 2015, 24. novembra


Latino sapunica - Kad igraju Brazilci i Argentinci... - Sportske.net\nSvaki duel u Kopa Libertadores je priča za sebe...\nFoto: EPA/Caetano Barreira\nKada govorimo o rivalitetu Brazila i Argentine, ono se proteže ne samo na fudbal, već i druge sfere života.\nNaime, borba za političku i kulturnu supremaciju Španaca i Portugalaca u Južnoj Americi datira vekovima unazad. Takozvani Sisplatina rat na početku 19. veka okupio je Brazil, Portugal i Algarve na jednoj i ujedinjene provincije Plate, predvođene Argentinom na drugoj strani.\nIako Argentinci ovaj rat označavaju terminom „Rat protiv brazilske imperije“, on je u suštini vođen za ničiju zemlju koja je nemilosrdno otimana, teritorija današnjeg Urugvaja izazivala je konstantne tenzije u ovom delu Južne Amerike.\nKasnije su zemlje sarađivale, ali su hunte šezdesetih i sedamdesetih održavale tenziju kako bi skinule pažnju sa unutrašnjim problema. Ali pad diktatorskih režima je otvorio topliju eru odnosa, pa iako se spore ko bolje igra fudbal, nema otvorenih neprijateljstava.\nNa kraju krajeva, bogatiji Argentinci provode leta na brazilskoj obali gde ima mnogo restorana sa njihovom nacionalnom kuhinjom i svi govore španski kako bi turistima bili na usluzi, a mnogi Brazilci žive u Argentini gde su pobegli u vreme najvećih kriza u svojoj zemlji. Te migracije su normalne i najčešće su ekonomske, pa je jasno da to je doprinelo otopljavanju odnosa.\nAli, u sportu, ništa od toga. Argentinci bolje igraju basket, Brazilci odbojku, ali ono gde je najvažnije, fudbal, to je američki „Superklasiko“. Čak postoji i trofej tog imena, utakmica se igra od 2011. ali su retko u najjačim timovima jer nije zvaničan termin.\nMitski okršaji su u Kopa Libertadores, gde su često argentinski igrači poput Karlitosa Teveza bili idoli u Brazilu, ali i ranije poput legendarnog golmana Hozea Poja koji je predvodio veliku generaciju Sao Paula.\nIako je Brazil veća država, Argentina dominira u najjačem klupskog kontinentalnom takmičenju. Naime, klubovi iz Argentine imaju 25 titula, nisu tu samo Independiente, Boka i River, titule su osvajali Estudijantes, Rasing, Argentinos Juniorsi, Velez i San Lorenco.\nNa drugoj strani Brazilci su sakupili 19, het trik sa Sao Paulo, Gremio, Santos, po dve za Kruzeirom, Flamengo, prvaci su bili Palmeiras, Korintijans, Atletiko Mineiro. Brazilski timovi su izgubili 15 finala, Argentinci 12, kada igraju u finalnim utakmicama rezultat je nerešen, 7:7.\nOve nedelje igraju River Plata i Sao Paulo. Grupna je faza, Argentinci su bliži narednoj rundi, Brazilci moraju da dobiju u Buenos Airesu.\nInače, Sao Paulo za River Platu vežu lepe uspomene, makar kada je „skidanje mraka“ u pitanju. Radi se o legendarnom meču iz 2005. kada su „Trikolori“ osvojili svoj treći i poslednji trofej u ovom takmičenju.\nDo tada, Brazilci nikada nisu pobedili Argentince, nisu ni često igrali, ali u osam mečeva Sao Paulo od 1946. nije znao kako izgleda pobeda protiv „Milionera“ do ovog veka. I onda, sudar koji se prepričava.\nBrazilci su imali taliju, Luizao napadač koji je svojvremeno igrao par sezona u Herti nikada nije izgubio od River Plate noseći dres Vaska i Gremija, dobio je tri od četiri utakmice\nOn je odigrao samo pet mečeva u karijeri za Sao Paulo, ali je bio ključ, dao je dva gola. Te sezone u Kopa Libertadores, Flamengo je bio nepobediv na Morumbiju River je bio peti klub koji je izgubio. Argentinci su se držali do poslednjih 15 minuta, ali je vezista Danilo pogodio mrežu Konstanca, da bi legendarni golman Rožerio Seni sa penal savladao kolegu, bio je to njegov 52. gol u karijeri i peti te sezone u takmičenju. Na kraju je posle titule u finalu bio proglašen za najboljeg igrača turnira, ostao je i dan-danas idol na „Morumbiju“.\nMeč je pokauao sav rivalitet, brazilski navijači su kamenicama dočekali autobus sa igračima protivnika, a navijači gostiju su izazvali haos u tuči sa policijom koja im nije dozvolila da razviju transparente.\nZanimljivo, iako je početkom devedesetih osvojio dve titule prvaka Južne Amerike, posle toga Sao Paulo je izgubio finale od Veleza, ali od 1987. nisu poraženi u Kopa Libertadores pred svojim navijačima, 25 pobeda i 3 remija. Zbog toga se nada „Milionera“ ugasila te večeri u Brazilu.\nU revanšu na „Monumentalu“, Paulo Autori, legendarni brazilski trener je bio kao riba u vodi, tu je osvojio titule početkom devedesetih. River Plata je branila titulu, napali su, ali su navijači brzo utihnuli. Naime, Danilo je opet bio koban, kapiten gostiju je u svojoj 100. utakmici za klub, završio priču. Bilo je jasno da domaćin ne može da postigne četiri gola, na kraju je bilo 3:2, Marsio Amoroso i Fabao su povećali prednost na 3:1, Marselo Salas je samo ublažio poraz. Na kraju, nemi „Monumental“ i radost Brazilaca koji su tukli komšije njihovim oružjem. U pitanju je bio Sao Paulo koji je imao čvrstu odbranu, golman Seni i Urugvajac Dijego Lugano su komandovali, kontre su rešile posao.\nVideli smo brazilsko finale, ali tu nije bilo dileme. Sao Paulo je remizirao protiv Atletiko Paranaensea, a onda su im na „Morumbiju“ spakovali četiri komada i osvojili treći Kopa Libertadores. Dodali su i svetsku titulu, na Mundijalu za klubove su u finalu tukli minimalnim rezultatom Benitezov Liverpul.\nSada su daleko od vrha, iako igraju u najjačem takmičenju, familijarna lica su veterani Dani Alveš i Ernanes, tu je i Huanfran, nekada igrač Atletika iz Madrida, sva trojica imaju po 35 godina. River je jači, u poslednjih pet godina su tri puta igrali Kopa Libertadores finale, osvojili dva trofeja, izgubili prošle sezone od Flamenga. Pokupili su silne trofeje u ovoj deceniji pod komandom Marsela Galjarda, ali nisu uspeli da osvoje titulu prvaka Argentine prošle sezone. Imaju dosta iskusnih igrača, kao i mladih, talentovanih fudbalera i jasno cilj je isti, da ponovo igraju za titulu prvaka Južne Amerike.


Obama podržao mirovni proces\nU svom obraćanju svetskim liderima na zasedanju Generalne skupštine Ujedinjenih nacija predsednik Obama je rekao da je sada pravi trenutak da se preduzme akcija u vezi sa mnogim pitanjima sa kojima se svet suočava.\nPredsednik Obama se danas po drugi put tokom svog mandata obratio Generalnoj skupštini svetske organizacije. Samo nekoliko nedelja nakon što je njegova administracija ponovo pokrenula bliskoistočne mirovne pregovore Obama je pozvao svetske lidere da pruže podršku mirovnom procesu:\n„Ako sporazum ne bude postignut Palestinci nikada neće iskusiti ponos i dostojanstvo posedovanja sopstvene države, a Izraelci nikada neće iskusiti izvesnost i sigurnost koja koja potiče od suverenih i stabilnih suseda,“ rekao je američki predsednik.\nPalestinci su zapretili da će napustiti mirovne pregovore ukoliko Izrael ne produži restrikcije na izgradnju novih jevrejskih naselja na Zapadnoj obali. Izraelska vlada je, medjutim, saopštila da neće produžavati privremenu obustavu izgradnje novih naselja. S tim u vezi predsednik Obama je upozorio:\n„Smatramo da moratorijum treba da bude produžen. Takodje verujemo da bi pregovori trebalo da budu nastavljeni do postizanja cilja.“\nPredsednik Obama se takodje osvrnuo na sporni iranski nukelarni program. Teheranu su odnedavno uvedene nove sankcije zbog nuklearnog programa.\n„Iranska vlada mora da pokaže jasnu i kredibilnu predanost i da potvrdi svetu mirnodopsku namenu svog nuklearnog programa,“ poručio je Obama.\nAmerički predsednik je izneo i ocenu stanja u 9-ogodišnjem ratu u Avganistanu.\n„Sjedinjene Države sa svojim saveznicima sprovode strategiju čiji je cilj da se zaustavi napredovanje Talibana i da se izgrade kapaciteti avganistanske vlade i bezbednosnih snaga kako bi prenos odgovornosti mogao da započne u julu sledeće godine.“\nPredsednik Obama je kasnije prisustvovao sastanku Klintonove globalne inicijative gde se učesnicima obratila prva dama Mišel Obama.


Izvođači na parkingu – rudnik u problemu | ENERGETIKArs.com\nNalazite se na Home » ENERGETIKA » Izvođači na parkingu – rudnik u problemu\nObjavljeno: 11:52, 20. јуна 2018.\nGACKO, Otkopavanje otkrivke u delu novog kopa gatačkog rudnika je pre mesec dana zaustavljeno, a mašine angažovanih izvođača parkirane. Dok rukovodioci RiTE Gacko optužuju Kancelariju za razmatranje žalbi BiH (KRŽ) i Zakon o javnim nabavkama, dotle upućeni krivce pronalaze u delu menadžmenta odlučnog da po svaku cenu izabere izvođača po svojoj mjeri. Ceh će, po svemu sudeći, platiti javni interes ili preciznije-javno preduzeće koje je dovedeno u poziciju da mu, uprkos moćnoj mehanizaciji, rad zavisi od angažovanja privatnih firmi. ZP RiTE Gacko je 20 jula 2017. objavio tender za nabavku radova na otkopavanju otkrivke . Za milion kubika investitor je odabranom ponuđaču trebalo da isplati 5,9 miliona maraka.\nTags: kancelarija za razmatranje žalbi bih,niskogradnja marjanović,rite gacko,tenderi,u fokusu


RTCG - Radio Televizija Crne Gore - Nacionalni javni servis :: Društvo :: Konferencija u Podgorici o javnim servisima / print=true\nPOČETKOM OKTOBRA 09. 08. 2018. 16:29 >> 16:14 0\nFinansiranje, ali i upravljanje i regulacija medijskog javnog servisa, teme su okruglog stola koji će se 2. i 3. oktobra održati u Podgorici, u organizaciji evropskog regionalnog projekta "Snaga društvu - Podrška javnim medijskim servisima" i Radio Televizije Crne Gore (RTCG).\nPokretanjem dijaloga stvara se prilika da o položaju javnih medijskih servisa u demokratskim društvima, mišljenja i iskustva iznesu relevantni društveni činioci.\nPredviđeno je da se prvog dana panela razgovara o postojećem zakonskom rješenju kada je riječ o finansiranju RTCG, prednostima i nedostacima, kao i dilemama u vezi sa budžetskim finansiranjem.\nDrugi dan konferencije predviđen je za analizu upravljačkog modela i regulaciju javnog servisa, tako da će učesnici moći da prodiskutuju način izbora članova Savjeta RTCG i pitanja u vezi sa za njihovom ulogom i mandatom.\nU debati očekuje se učešće predstavnika krovne evropske asocijacije javnih servisa, stručnjaka iz EBU-a, Ratke Bečeve i Borisa Berganta, članova Odbora za politički sistem, predstavnika regulatornih agencija, novinarskih udruženja i sindikata, NVO, kao i članova Savjeta i menadžmeta RTCG.\nOkrugli sto će, ujedno, biti i prilika da predstavnik Direktorata za medije iznese novopredložena zakonska rješenja i rad radne grupe za izradu novog Zakona o nacionalnom javnom emiteru - RTCG.\nNa skupu će, takođe, biti prezentirana dva izvještaja, koja su izradili eksperti EBU, a koji sumiraju regionalna iskustva i praksu oblastima finansiranja i upravljanja javnim mediskim servisima.\nKonferencija je jedna u nizu aktivnosti koju finansira EU u okviru projekta sa ciljem da se omoguće i podstaknu reforme u nacionalnim javnim servisima Albanije, Bosne i Hercegovine, Crne Gore, Kosova, Makedonije i Srbije.\nRTCG Javni servis


Članci poređani po datumu: ponedeljak, 22 oktobar 2018\nPredsjednik Republike Srpske Milorad Dodik izjavio je da je ponosan na članice Ženske odbojkaške reprezentacije Srbije iz Republike Srpske Brankicu Mihajlović i Tijanu Bošković, istakavši da on i građani Srpske pobjedu na svjetskom prvenstvu u Japanu osjećaju kao svoju.\nU Bugarskoj zaplijenjeno 11,5 miliona evra lažnih novčanica\nBugarske vlasti zaplenile su 11,5 miliona evra i dva miliona dolara falsifikovanih novčanica, saopštio je zamenik glavnog tužioca Bugarske Ivan Gešev.\nMilorad Dodik - Srpski član Predsjedništva BiH; Željka Cvijanović - Predsjednik Republike Srpske\nČlan Predsjedništva BiH iz Republike Srpske je kandidat SNSD-a Milorad Dodik koji je na opštim izborima u BiH osvojio 368.210 glasova ili 53,88 odsto, pokazuju utvrđeni rezultati koje je danas objavila Centralna izborna komisija /CIK/ BiH.\nUsluge odvoza otpada plaća 81 odsto građana /VIDEO/\nNa području Semberije u posljednjih godinu dana povećan je broj korisnika usluge odvoza smeća.\nU Bijeljini najezda insekata pred zimu /VIDEO/\nToplo proljeće i vlažno ljeto pogodovali su velikoj brojnosti smrdibuba, koje u posljednje vrijeme "opsjedaju" kuće i stanove.\nUdruženje žena "Beli anđeo" organizovalo peto "Sembersko sijelo" /VIDEO/\nSemberija je i ove godine bila mjesto susretanja i njegovanja srpske tradicije i folklora, zahvaljujući petom po redu Semberskom sijelu održanom u Dvorovima.\nPredsjednik Vlade Republike Srpske Željka Cvijanović obavijestila je danas članove Vlade da je razriješila ministra prosvjete i kulture Danu Maleševića ove dužnosti.\nSutra počinje četvorodnevna priredba "Razigrana jesen"\nU Bijeljini sutra počinje priredba "Razigrana jesen" čiji je cilj da djecu predškolskog uzrasta približi kulturnim dešavanjima u lokalnoj zajednici i da humanitarnim radom promoviše društvene vrijednosti.\nSeptembarski prosjek plate 881 KM\nProsječna septembraska plata nakon oporezivanja u Republici Srpskoj iznosila je 881 KM i realno je veća od avgustovske za 3,1 odsto, podaci su Republičkog zavoda za statistiku.


Nagrada RB ''Kolubara'' zaštitu životne sredine | Stakleno Zvono e-TV magazin\nby Stakleno Zvono · June 30, 2012\nRB Kolubara dobitnik je regionalne nagrade ”EKO biznis partner 2012” za oblast ekologije i zaštite životne sredine. Ova nagrada dodeljena je Rudarskom basenu ”Kolubara” kao kompaniji koja je u svom poslovanju pokazala izuzetnu ekološku svest i brigu o zaštiti životne sredine.\nNa tradicionalnoj svečanoj ceremoniji dodele ”Regionalne nagrade Biznis partner 2012”, održanoj 14 juna u hotelu ”Kontinental” u Beogradu , u ime radnika RB ”Kolubara” nagradu je primila Vukica Popadić, rukovodilac Sektora za zaštitu i unapređenje životne sredine ”Kolubara”, a svečanosti je prisustvovao i Nebojša Ćeran, direktor kompanije.\nIzuzetno značajno za RB ”Kolubara” jeste to što su organizatori ove manifestacije i stručni žiri prepoznali naše napore da i u ovoj oblasti učinimo značajan napredak i posvetimo se što više zaštiti životne sredine, s obzirom da je to jedna od delatnosti u kojima nismo do sada postizali značajne rezultate, kaže Predrag Videnović PR menadžer RB ”Kolubara”.\nGodišnja nagrada ”Biznis partner”, ustanovljena je pre 18 godina u želji da se afirmišu sve najbolje kompanije i institucije. Priznanje ”Biznis Partner 2012” dodeljuje se najboljim kompanijama iz različitih delatnosti koje su registrovane na teritoriji Republike Srbije, kao i po jednoj najboljoj kompaniji iz svake od zemalja regiona (Slovenija, Mađarska, Rumunija, Moldavija, Hrvatska, BiH, Crna Gora, Albanija, Makedonija, Bugarska, Grčka , Kipar).\nMi smo bili počastvovani što smo se našli u jednom tako probranom društvu, a pogotovo što smo dobili nagradu iz oblasti ekologije i brige o zaštiti životne sredine – rekao je Videnović i dodao da je Sektor za zaštitu životne sredine formiran pre tri godine, a da su prvi rezultati, kako na upravljanju otpadom, tako i na vraćanju u prethodno stanje devastiranih područja itekako vidljivi i na ovaj način potvrđeni.\nVukica Popadić, rukovodilac Sektora za zaštitu i unaređenje životne sredine RB ”Kolubara”\nNagrada kao veliko priznanje za dobar rad ali i podstrek za budućnost\nMeni je iskreno jako drago što su poslovni partneri i ljudi sa kojima mi sarađujemo iz regiona prepoznali ”Kolubaru” kao kompaniju koja brine o životnoj sredini – kaže Vukica Popadić, rukovodilac Sektora za zaštitu i unapređenje životne sredine ”Kolubare”.\nKompanije su ocenjivane prema deset kriterijuma i to tako što svaka kompanija pravi listu onih kompanija kojima ona dodeljuje neko priznanje. Poslovnu izuzetnost RB ”Kolubara” prepoznali su i ocenili poslovni partneri, a istaknuto je da je ”Kolubara” ostvarila dobre pozitivne rezultate, poštovala visoki stepen profesionalnosti i etičnosti, uvažavala poslovne partnere, klijente i vodila računa o širim društvenim interesima, lokalnoj zajednici i ekološkim imperativima okruženja doprinoseći boljem kvalitetu života i zdravijoj životnoj sredini.\nPriznanje je jako važno za nas jer su nas partneri prepoznali kao visoko etične i profesionalne ljude, koji rade u RB ”Kolubara” i trude se da unaprede postojeće stanje životne sredine– rekla je Popadić i dodala da je RB ”Kolubara”u poslednje vreme učestvovala i na dosta međunarodnih projekata sa velikim brojem partnera. Ova nagrada pripada svima, svim radnicima koji su radili u svojim radionicama i koji su uspeli da ”Kolubaru” malo očiste u prethodne dve godine – rekla je ona i istakla da je nagrada podstrek da svi rade još bolje i uz više uvažavanja.\nČistija proizvodnja struje (86%)\nItalijanski Edison u izgradnji termoelektrane „Kolubara B“ (84.6%)\nZa čistiji ugalj - 80 miliona evra (84.6%)\nDeponije pod lupom (84.6%)\nU TOKU AKTIVNOSTI ZA REALIZACIJU „ZELENOG PROJEKTA” (84.6%)\nNext story Fosili mamuta iznad uglja\nPrevious story Svetski dan vetra


Rusija pokrenula krivični postupak protiv opozicionara Navaljnog\n29. decembar/prosinac, 2020.\nAleksej Navaljni u bolnici u Berlinu nakon trovanja ruskim nervnim agensom novičok, Njemačka (22. septembar)\nRuski državni istražitelji saopštili su u utorak (29. decembar) da je pokrenut krivični postupak protiv ruskog opozicionara Alekseja Navaljnog.\nOni su rekli da je postupak pokrenut pod optužbom da je Navaljni na lične potrebe potrošio novac koji je prikupio od naroda za organizacije u koje je uključen, javio je Reuters.\nNavaljni je pušten iz bolnice u Berlinu 20. septembra, nakon što je prije toga zbog lošeg zdravstvenog stanja hospitalizovan u bolnici u Omsku.\nOn tvrdi da je otrovan nervnim agensom novičok u avionu, a zapadne zemlje ocijenile su da je neko pokušao da ga ubije. Moskva je negirala umiješanost u incident, uz napomenu da nema dokaza da je otrovan.\nRuska Federalna zatvorska služba (FSIN) dala je u ponedjeljak (28. decembar) ultimatum ruskom opozicionaru da se odmah vrati iz Njemačke i da se 29. decembra javi nadležnim službama u Rusiji ili da bude suočen sa momentalnom zatvorskom kaznom u slučaju kasnijeg povratka.\nSlužba je 29. decembra optužila Navaljnog da krši pravila o privremenom puštanju na slobodu u okviru zatvorske kazne koju služi od 2014. godine, kao i za izbjegavanje nadzora koji vrše ruski inspektori za kriminal.\nNavaljni služi uslovnu kaznu nakon što je osuđen na tri i po godine zatvora zbog kazne. Uslovna kazna ističe u srijedu, 30. decembra.\nRuski opozicionar tvrdi da je presuda ruskog suda politički motivisana.\nNavaljni je trebalo da se javi nadležnim službama 29. decembra do 9.00 sati.\nIstraga Bellingcata navodi da ruski FSB stoji iza trovanja Alekseja Navaljnog\nTokom godišnje konferencije Putin porekao ulogu Rusije u trovanju Navaljnog


Preparati za samostalnu dezinsekciju buva Paraćin JEFTINO - Dezinsekcija i Deratizacija Beograd EK Group\nKontakt » Dezinsekcija stršljenova Paraćin » Dezinsekcija buva Paraćin\nDezinsekcija buva u Paraćinu našoj firmi za dezinsekciju EK-Group ne predstavlja nikakav problem, naprotiv mi ovaj problem rešavamo za ne više od 5 minuta (u zavisnosti od kvadrature). Preparati koje koristi naša firma su poslednja reč tehnologije i učinak je 100%. Reč je o poznatim Bajerovim preparatima iz oblasti dezinsekcije. U slučaju da se nekim čudom desi da je potrebno ponoviti intervenciju, što je nemoguće, ali recimo da se dogodi čudo, dolazimo o istom trošku. Naše cene za uništavanje buva su vrlo pristupačne, a učinak je 100%.\nŠaljemo preparate za dezinsekciju buva u gradovima u Srbiji: Novi Sad, Stara Pazova, Indjija, Ruma, Irig, Bačka Topola, Subotica, Mladenovac, Smederevo, Požarevac, Smederevska Palanka, Arandjelovac, Topola, Velika Plana, Svilanjac, Kragujevac, Jagodina, Ćuprija, Paraćin, Stalać, Niš,Leskovac , Pančevo, Čačak, Kruševac, Kraljevo, Novi Pazar, Užice, Vranje, Valjevo, Šabac, Sombor, Pirot, Zaječar, Kikinda, Sremska Mitrovica, Vršac, Bor, Prokuplje, Loznica i druge gradove.


Prikazuje članke prema oznakama: budžet zdk\nčetvrtak, 18 Decembar 2014 16:21\nBudžet ZDK smanjen 13,3 miliona\nponedjeljak, 01 Decembar 2014 01:44\nSport: novac iz budžeta ZDK\nMinistarstvo za obrazovanje, nauku, kulturu i sport ZDK objavilo je Javni poziv za dostavljanje prijava za dodjelu sredstava za sport iz Budžeta Zeničko-dobojskog kantona za 2015. godinu.\npetak, 13 Decembar 2013 19:58\nNacrt:Budžet 286.975.620 KM\nSkupština Zeničko-dobojskog kantona (ZDK) usvojila je danas većinom glasova Nacrt budžeta za 2014. godinu u iznosu od 286.975.620 KM, nakon što je njegov tekst usaglašen među političkim strankama, nakon sjednice 3. decembra.\nsubota, 31 Avgust 2013 07:08\nNajavljen rebalans budžeta ZDK\nVlada Zeničko dobojskog kantona /ZDK/ razmatrala je na svojoj sjednici radnu verziju rebalansa ovogodišnjeg budžeta.Rebalans je bio neminovan zbog finansijske dubioze,te obaveza koje svakodnevno pristižu.\nsrijeda, 26 Decembar 2012 07:13\nBudžet ZDK 271.410.700 KM\nVlada ZDK, na 8. vanrednoj sjednici prihvatila je Prijedlog budžeta Zeničko- dobojskog kantona za 2013. u iznosu 271 410 700 KM, što je za 7 309 929 KM više u odnosu na Budžet ZDK tekuće godine. U proteklom mjesecu provedene su javne rasprave na Nacrt budžeta za 2013. godinu u okviru kojih je većina korisnika uputila niz zahtjeva za dodatnim sredstvima, kako za materijalne troškove, tako i za povećanje broja zaposlenih. Vodeći se, prije svega, realnim mogućnostima u ostvarivanju prihoda, uvažen je jedan broj zahtjeva i nalazi se u Prijedlogu budžeta Zeničko- dobojskog kantona za 2013. godinu.\nutorak, 18 Decembar 2012 08:33\nO budžetu u sjedištu ZDK\nMinistarstvo za obrazovanje, nauku, kulturu i sport ZDK održalo je javnu raspravu u tri termina za nadležne oblasti, kao što je osnovno i srednje obrazovanje, kulturne institucije, sportska udruženja... U javnoj raspravi je učestvovao veliki broj prisutnih iznoseći svoja iskustva, mišljenja i prijedloge. Općepoznato je da je novčanih sredstava sve manje i da je Budžet ZDK za 2013. godinu, u nacrtu, manji za preko 12 miliona KM, ali zajedničkim radom i primjedbama i sugestijama, koje korisnici mogu dostaviti u nadležno ministarstvo, nastojat će se zadovoljiti potrebe korisnika navedenih oblasti.\nčetvrtak, 01 Novembar 2012 18:52\nPremijer o neusvajanju budžeta\nSkupština ZDK, na sjednici održanoj u utorak, nije usvojila Informaciju o izvršenju Budžeta ZDK za prvih šest mjeseci tekuće godine i dala je zadatak Vladi da provede rebalans Kantonalnog budžeta.


Postavlja se pitanje kako će tenis izgledati na najvišem nivou, koliko publike će biti (ukoliko uopšte bude dozvoljena), a nepoznatih je ovih dana znatno više nego poznatih.\nČitav teniski svet se priprema za US Open, ali je zapravo pitanje da li će se održati od 31. avgusta do 13. septembra.\nGovorkanja su sve glasnija da neće, a tim povodom je i Novak Đoković poslao poruku svim igračima, da u slučaju otkazivanja dobijaju refundaciju za troškove puta i smeštaja.\nDakle, nešto se ozbiljno kuva iza svega...\nŠta to znači za Srbina? Na zvaničnom sajtu Novaka Đokovića ne postoji nijedan turnir na rasporedu! Dakle, neizvesnost oko održavanja turnira je još veća, ali postoje neke dobre vesti.\nTo je činjenica da je na insistiranje Đokovića i igrača ministarstvo unutrašnjih poslova Španije odlučilo da opovrgne odluku od 14-dnevnom karantinu za sve koji dolaze iz SAD.\nŠpanski list "As" se poziva na odluku Vlade Španije, u čijem se odeljku 595 ističe da karantin nije neophodan "za visoko kvalifikovane radnike čiji posao je obavezan i ne može biti odložen ili rađen povremeno, uključujući učesnike vrhunskih sportskih događaja koji se održavaju u Španiji".\nTo znači da je moguće da Novak u izuzetnim okolnostima (jer je slobodan u prvom kolu kao prvi nosilac) bude i na turniru u Madridu (igra se od 13. do 20. septembra) na kome je prošle godine osvojio pehar (inače najneobičniji od svih u ATP svetu).\nIpak, daleko je realnije da Novak odluči da igra na američkoj turneji, dok bi na šljaci uglavnom igrao Rafael Nadal, pa bi borba za ATP vrh bila zapravo na daljinu.\nU Americi bi Srbin mogao da sakupi 4.640, dok bi na turnirima na šljaci "profit" bio 2.860 bodova. Pre US Opena može da se takmiči u Vašingtonu koji se igra od 14. do 21. avgusta, a onda od 22. do 28. da učestvuje na turniru u Njujorku koji će biti najbolja priprema za grend slem koji svi željno iščekuju.\nTeniseri često ističu da je za promenu podloga potrebno vreme, te da se češće povređuju kada se stalno "prebacuju".\nZatim sledi turniru u Rimu na kome je teško očekivati Srbina, pa onda i Rolan Garos koji će se igrati vanredno od 27. septembra do 10. oktobra.\nNovak Đoković na finalu Vimbldona 2019. godine\nZanimljivo da nijedan drugi turnir nije potvrdio da će se održati do kraja godine, a većina čelendžera je suspendovano.\nTenis je u magli i to niko ne može da ospori. Kraj jula bi trebao da donese razrešenje mnogih dilema, nakon što smo nedavno saznali da će se računati rezultati sa turnira od prošle godine. To znači da će igrači igrati na turnirima, a onda će broj dobijenih bodova na turniru zavisiti od boljeg od dva učešća. To znači da Novak ima garantovanih hiljadu bodova u Madridu, koliko dobija osvajač, šta god uradio ove godine, pa zaista ne može da podeblja učinak na listi.\nNovak se trenutno priprema u Srbiji na terenima na Dorćolu i to je isključivo šljaka. Srbin je uzeo i nekoliko dana slobodno i posetio Bosnu i Hercegovinu, tačnije Visoko, a sada se vraća u puni trenažni proces.\nDakle, očekujemo da Novaka gledamo na američkim terenima, ali na potvrdu ćemo još morati da sačekamo.\n"GROZIM SE PORUKA KOJE MI STIŽU!" Ukleta lepota islandskog Breda Pita, od njega traže GNUSNE stvari, pa čak i telesne tečnosti!